Χριστοφής Απόστολος - ellinismos.gr | Κόμβος Διασύνδεσης του Ελληνισμού\n• Έτος Γεννήσεως: 1948\n• Επάγγελμα: Σύμβουλος Ηλεκτρολογικών Υπηρεσιών\n• Τόπος Καταγωγής: Αγία Βαρβάρα, Κύπρος\nΟ Απόστολος Χριστοφής γεννήθηκε το 1948 στο χωριό Αναλιόντας της επαρχίας Λευκωσίας στην Κύπρο και είναι το μικρότερο παιδί του Χριστοφή και της Παρασκευούς. Το 1962 πήγε στο Λονδίνο, όπου βρίσκονταν τα αδέλφια του Μαρίνα και Αντρέας από το 1954, και από τότε ζει εκεί. Σπούδασε Ηλεκτρολόγος και μετά Ηλεκτρολόγος Μηχανικός και εργάστηκε για πολλά χρόνια σε εταιρείες μέχρι την αφυπηρέτησή του το 2011. Μετά τη συνταξιοδότησή του δημιούργησε τη δική του εταιρεία Ηλεκτρολογικών Εγκαταστάσεων, η οποία λειτουργεί μέχρι σήμερα. Είναι παντρεμένος με την Ειρήνη Κλάγκα, επίσης, με καταγωγή από τον Αναλιόντα και έχουν αποκτήσει τέσσερα παιδιά και πέντε εγγόνια.\nΠαππούς του βιογραφούμενου, από την πλευρά του πατέρα του, ήταν ο Ιωάννης Θεοφάνου (Κόζης), γεωργός με καταγωγή από τον Αναλιόντα Λευκωσίας και γιαγιά του η Βασιλική. «Κόζης» ήταν το επώνυμο της οικογένειας πριν το αλλάξουν οι Άγγλοι και χρησιμοποιείται άτυπα μέχρι και σήμερα. Απέκτησαν τέσσερα παιδιά, τον Χαράλαμπο, τη Μαρίτσα, τη Χαρίτα και τον Χριστοφή.\nΟ πατέρας του βιογραφούμενου, Χριστοφής Ιωάννου, γεννήθηκε το 1906 και απεβίωσε το 1991 στον Αναλιόντα. Άφησε το Δημοτικό Σχολείο, όταν ήταν 9 ετών, γιατί έμεινε ορφανός και από τους δύο γονείς του, οι οποίοι πέθαναν σε σύντομη χρονική περίοδο ο ένας από τον άλλον. Ήταν κτηνοτρόφος, γεωργός και αγροφύλακας επί σειρά ετών. Ως άνθρωπος ήταν ειλικρινής, μετρημένος, τίμιος και καλός οικογενειάρχης. Παντρεύτηκε με τη συγχωριανή του Παρασκευού, που είχε γεννηθεί το 1911 στον Αναλιόντα.\nΟ παππούς του, από την πλευρά της μητέρας του, ήταν ο Ανδρέας Παρασκευά, γεωργός από τις Καπέδες της επαρχίας Λευκωσίας και παντρεύτηκε με τη Χριστίνα Ζαμάνη από τον Αναλιόντα. Το ζευγάρι ξεκίνησε τη νέα του ζωή στον Αναλιόντα, αλλά δυστυχώς η γιαγιά Χριστίνα πέθανε πάνω στη γέννα της κόρης της Παρασκευούς.\nΗ Παρασκευού είχε έναν ακόμη αδελφό, τον Απόστολο, ενώ από τον δεύτερο γάμο του πατέρα της άλλα τέσσερα αδέλφια, τον Γεώργιο, τον Παρασκευά, τον Παναγιώτη και την Ευθυμία. Ήταν θρησκευόμενη, ήσυχη και αγαπητή γυναίκα. Ασχολιόταν με τη φροντίδα του σπιτιού και των παιδιών και βοηθούσε στις αγροτικές εργασίες. Απεβίωσε το 1991, 40 μέρες μετά τον θάνατο του άνδρα της.\nΟ Χριστοφής και η Παρασκευού απέκτησαν από τον γάμο τους έξι παιδιά. Τη Μαρίνα, την Ιωάννα, τον Ανδρέα, την Ελένη, τον Χαράλαμπο και τον βιογραφούμενο Απόστολο.\nΗ Μαρίνα γεννήθηκε το 1933 και ζει στο Λονδίνο. Παντρεύτηκε με τον Χρύσανθο Λεωνίδα από το Πραστειό του Κελλακίου της επαρχίας Λεμεσού, ο οποίος έφυγε από τη ζωή το 2005 στο Λονδίνο. Το ζευγάρι είχε αποκτήσει πέντε κόρες και επτά εγγόνια. Η Μαρίνα φρόντιζε την οικογένειά της και ταυτόχρονα εργαζόταν με τον σύζυγό της σε ένα κατάστημα που είχαν στην ιδιοκτησία τους.\nΗ Ιωάννα γεννήθηκε το 1935 και έφυγε από τη ζωή το 2017 στον Λυθροδόντα της επαρχίας Λευκωσίας όπου έμενε. Ήταν παντρεμένη με τον Κώστα Μιχαήλ Ηλία, γεωργό από τον Λυθροδόντα και είχαν αποκτήσει τέσσερα παιδιά και δέκα εγγόνια. Η Ιωάννα ασχολήθηκε με τη φροντίδα των παιδιών και του σπιτιού της και βοηθούσε στις αγροτικές εργασίες.\nΟ Ανδρέας γεννήθηκε το 1938 και έφυγε από τη ζωή το 1998 στο Λονδίνο. Ήταν ιδιοκτήτης συνεργείου και βαφείου αυτοκινήτων στο Λονδίνο. Είχε παντρευτεί με την Άννα από τη Σκαρίνου της επαρχίας Λάρνακας και το ζευγάρι απέκτησε δύο παιδιά και τρία εγγόνια. Η Άννα ασχολήθηκε με τη φροντίδα των παιδιών και του σπιτιού της. Πέθανε στο Λονδίνο το 1991.\nΗ Ελένη γεννήθηκε το 1941 και παντρεύτηκε τον Κυριάκο Κασιάνου, ξυλουργό στο επάγγελμα από την Αγία Βαρβάρα της επαρχίας Λευκωσίας, όπου ζουν μέχρι σήμερα. Το ζευγάρι έχει αποκτήσει τρία παιδιά και τέσσερα εγγόνια. Η Ελένη ασχολήθηκε με τη φροντίδα των παιδιών και του σπιτιού της, ενώ παράλληλα εργαζόταν με μερική απασχόληση σε ένα εργοστάσιο στη Λευκωσία.\nΟ Χαράλαμπος γεννήθηκε το 1945 και ήταν σιδηρουργός στο επάγγελμα. Παντρεύτηκε την Άννα Αντωνίου (Πούλλαρη) από τον Λυθροδόντα και το ζευγάρι ξεκίνησε τη νέα του ζωή στα Λατσιά της Λευκωσίας. Από τον γάμο τους απέκτησαν τρία παιδιά και επτά εγγόνια. Η Άννα φρόντισε την οικογένεια και το σπίτι της, συμπεριλαμβανομένων των αδελφιών και του πατέρα της, μετά τον θάνατο της μητέρας της, όταν ήταν σε νεαρή ηλικία.\nΟ βιογραφούμενος, Απόστολος Χριστοφή, γεννήθηκε στις 19 Νοεμβρίου 1948 στον Αναλιόντα της επαρχίας Λευκωσίας. Ήταν μόλις 6,5 ετών, όταν έφυγαν τα αδέλφια του Ανδρέας και Μαρίνα για το Λονδίνο το 1955, για να εργαστούν και να μείνουν κοντά στον θείο τους τον Ευτύχη, πρώτο εξάδελφο της μητέρας τους από τις Καπέδες, που μετανάστευσε στο Λονδίνο όταν αφυπηρέτησε από τον Αγγλικό στρατό μετά τον Β’ Παγκόσμιο Πόλεμο. Θυμάται ότι ο αδελφός του ο Ανδρέας του έκανε δώρο την πρώτη του τσάντα για το σχολείο μόλις πριν φύγει για το Λονδίνο, αφού δούλευε και είχε δικά του χρήματα.\nΠήγε στο μονοθέσιο Δημοτικό σχολείο του Αναλιόντα που είχε τότε μόνο έναν δάσκαλο και μία αίθουσα διδασκαλίας με 35 παιδιά. Η καμπάνα χτυπούσε κάθε πρωί για να πάνε τα παιδιά στο σχολείο, καθώς δεν είχαν όλοι τότε ρολόι. Ο δάσκαλος ήταν αυστηρός και κάθε φορά που δίδασκε τα παιδιά μιας τάξης, τα υπόλοιπα παιδιά δούλευαν μόνα τους. Μόλις τελείωσε το Δημοτικό, το 1961, έπιασε δουλειά σε συνεργείο αυτοκινήτων και τον Μάιο του 1962, σε ηλικία 13,5 ετών, έφυγε για το Λονδίνο, για να συνεχίσει το σχολείο κοντά στα αδέλφια του. Γράφτηκε σε Γυμνάσιο χωρίς να ξέρει καθόλου αγγλικά και αποφοίτησε όταν έγινε 16 ετών. Ήθελε να συνεχίσει, για να προετοιμαστεί για πανεπιστημιακές σπουδές στην Ηλεκτρική και Ηλεκτρονική Μηχανική, αλλά ήταν δύσκολο τότε, καθώς είχαν φτάσει στο Λονδίνο πολλοί μετανάστες από χώρες της κοινοπολιτείας.\nΈτσι, αντί να πάει στο πανεπιστήμιο άρχισε να εργάζεται σε μία εταιρεία εργολάβων ηλεκτρολογικών εγκαταστάσεων, ενώ παράλληλα σπούδαζε σε μία Τεχνική Σχολή, για να γίνει ηλεκτρολόγος. Εργάστηκε στην εταιρεία αυτή έντεκα χρόνια, με τα τρία τελευταία να κατέχει τη θέση του Ηλεκτρολόγου Μηχανικού. Την ίδια περίοδο έλαβε τρία πτυχία ειδικότητας στις Ηλεκτρικές Εγκαταστάσεις και το Ανώτερο Εθνικό Δίπλωμα στην Ηλεκτρική και Ηλεκτρονική Τεχνολογία.\nΤο 1977, ο βιογραφούμενος ξεκίνησε να εργάζεται ως Σύμβουλος Ηλεκτρολογικών Υπηρεσιών σε εταιρεία Συμβούλων Οικοδομικών Εγκαταστάσεων και τον επόμενο χρόνο η εταιρεία τον επιχορήγησε, για να συνεχίσει τις σπουδές του στο Πανεπιστήμιο. Σε αυτή την εταιρεία παρέμεινε 2,5 χρόνια και στη συνέχεια προσλήφθηκε σε μία πολυεθνική εταιρεία, όπου συνέχισε τις σπουδές του. Απέκτησε Bachelor of Science Certificate (BSc) στην Ηλεκτρική και Ηλεκτρονική Μηχανική, το 1981, και έγινε μέλος του Institution of Electrical and Electronic Engineering και του Chartered Institute of Building Services Engineers και εν συνεχεία εγγράφηκε μέλος του “Engineering Council”, ενώ ακολούθησε εγγραφή στο Συμβούλιο Μηχανικών, το οποίο του έδωσε τον τίτλο του Αδειούχου Μηχανικού (Chartered Engineer (CEng).\nΣτην πολυεθνική εταιρεία παρέμεινε επτά χρόνια αποκτώντας μεγάλη εμπειρία, τόσο στο αντικείμενό του όσο και για τις υπόλοιπες υπηρεσίες οικοδόμησης. Το 1983, δέχτηκε πρόταση από μία μικρή εταιρεία έξω από το Λονδίνο και εργάστηκε έχοντας την ευθύνη της δημιουργίας και ανάπτυξης του τμήματος ηλεκτρολογικών εγκαταστάσεων. Κατά τη διάρκεια των οκτώ ετών που εργάστηκε στη συγκεκριμένη εταιρεία, οι εργαζόμενοι από 4 εκτινάχθηκαν σε 120 άτομα. Το 1992, προσλήφθηκε από μία εταιρεία που βρισκόταν έξω από το Λονδίνο, ως υπεύθυνος τμήματος, και παρέμεινε για τέσσερα χρόνια. Το 1996 προσλήφθηκε σε μία Ιαπωνική εταιρεία, ως Εξωτερικός Σύμβουλος, και εργάστηκε για άλλα έξι χρόνια και το 2002 συμμετείχε στην ανάπτυξη μίας μικρότερης εταιρείας, στην οποία συνέχισε να εργάζεται για έξι χρόνια. Από το 2008 έως το 2014 εργάστηκε για μία ακόμα πολυεθνική εταιρεία με ευθύνες σε ένα διεπιστημονικό τμήμα. Μετά τη συνταξιοδότησή του δημιούργησε τη δική του εταιρεία ηλεκτρικών εγκαταστάσεων, η οποία λειτουργεί μέχρι σήμερα.\nΣτις 19 Ιουλίου 1970 ο Απόστολος Χριστοφή παντρεύτηκε με την Ειρήνη Κλάγκα από τον Αναλιόντα. Η Ειρήνη γεννήθηκε στις 9 Ιανουαρίου 1949 και είναι η μικρότερη από τα εφτά παιδιά του Μιχάλη και της Μαρίας Κλάγκα. Μετανάστευσε στο Λονδίνο σε ηλικία 6 ετών μαζί με την οικογένειά της. Ολοκλήρωσε σπουδές γραμματειακής υποστήριξης και εργάστηκε ως γραμματέας πριν αποκτήσει τα παιδιά της. Μετά τη γέννηση των παιδιών συνέχισε να εργάζεται με μερική απασχόληση. Όπως αναφέρει ο Απόστολος, δεν θα μπορούσε να επιτύχει όσα ονειρευόταν χωρίς την ηθική υποστήριξη και κατανόηση της Ειρήνης.\nΟ Απόστολος και η Ειρήνη Χριστοφή απέκτησαν τέσσερα παιδιά. Τον Χριστόφορο, τη Μαρία, τον Μιχάλη και τον Ανδρέα. Ο Χριστόφορος έφυγε πρόωρα από τη ζωή σε ηλικία 14 ετών από αυτοκινητικό δυστύχημα.\nΗ Μαρία είναι σήμερα 41 ετών, σπούδασε Ιστορία στο Πανεπιστήμιο και σήμερα είναι καθηγήτρια στη μέση εκπαίδευση. Είναι παντρεμένη με τον Βρετανό Perran και έχουν αποκτήσει δύο παιδιά. Τον Ιωάννη 10 ετών και την Εύα 7 ετών.\nΟ Μιχάλης είναι 39 ετών, σπούδασε Computing and Information Systems στο Πανεπιστήμιο και εργάζεται ως Business Analyst Manager σε μία μεγάλη Εμπορική Ασφαλιστική Εταιρεία. Είναι παντρεμένος με τη Βρετανίδα Nikki και έχουν τρεις κόρες. Την Αμελί 10 ετών, τη Μία 8 ετών και την Αλέξα 3 ετών.\nΟ Ανδρέας είναι 27 ετών, σπούδασε Οικονομικά στο Πανεπιστήμιο και εργάζεται ως Senior Partnership Director σε μία εταιρεία Διοργάνωσης Εκδηλώσεων, η οποία οργανώνει υψηλού επιπέδου σεμινάρια/εκθέσεις στις νέες τεχνολογίες στους τομείς της μηχανικής, της επιστήμης, του φαρμάκου, των καυσίμων και άλλων τομέων υψηλής τεχνολογίας.\nΟ Απόστολος Χριστοφή είναι ένα πολύ δραστήριο άτομο. Είναι μέλος σε διάφορους κοινωνικούς και επιστημονικούς φορείς προσφέροντας τον χρόνο και τις γνώσεις του. Επίσης, είναι κηδεμόνας και μέλος του Ενοριακού Συμβουλίου της εκκλησίας του Αγίου Δημητρίου στο βόρειο Λονδίνο, η οποία αγοράστηκε από την Αγγλικανική Εκκλησία, για να εξυπηρετήσει την Ελληνική κοινότητα της περιοχής. Διετέλεσε για δέκα χρόνια Πρόεδρος του Συμβουλίου, όπου έχει εργαστεί ακούραστα με τους συνεργάτες του για, να μπορέσει η εκκλησία, να συνεχίσει να εξυπηρετεί την Ελληνική κοινότητα και άλλους ενορίτες. Στους χώρους της εκκλησίας συνεχίζει να λειτουργεί, σε ειδικό κτίριο, ελληνικό σχολείο με περισσότερα από 250 παιδιά, κάθε Σάββατο και τέσσερα απογεύματα την εβδομάδα, και νηπιαγωγείο καθημερινά.\nΣτον ελεύθερο χρόνο του θέλει να μπορεί να ταξιδεύει μαζί με τη σύζυγό του, αφού τους αρέσει να γνωρίζουν την ιστορία και κουλτούρα άλλων χωρών. Λόγω της δουλειάς του, έχει κάνει πολλά ταξίδια στην Ευρώπη, την Αφρική, Κίνα, Ινδίες και Αμερική.\nΤο όνειρο του Απόστολου Χριστοφή είναι να έχει υγεία αυτός και η οικογένειά του και να χαρεί τα παιδιά του και τα εγγόνια του, βλέποντάς τους να μεγαλώνουν και να χαράζουν τους δικούς τους δρόμους στη ζωή.


Ανακοίνωση από το Σωματείο Συνταξιούχων ΙΚΑ – ΕΦΚΑ της περιοχής μας – Προοδευτική online\nΑνακοίνωση από το Σωματείο Συνταξιούχων ΙΚΑ – ΕΦΚΑ της περιοχής μας\nΑλήθεια, όμως: Αφού τόσο «δίκαιη» και «συμπεριληπτική» θα είναι η ανάπτυξη που επαγγέλλονται, αφού – όπως λένε – κρατάνε το «ελιξίριο» για τη μείωση των ανισοτήτων, που ο ίδιος ο καπιταλισμός δημιουργεί και αναπαράγει, προς τι τόσο άγχος για την «εμπιστοσύνη» του λαού και για το ποιος μπορεί να τη διασφαλίσει καλύτερα; Γιατί τόση συζήτηση για την «κοινωνική συνοχή», αφού η ανάπτυξη που επαγγέλλονται λένε πως είναι «δίκαιη»; Η απάντηση είναι παραπάνω από προφανής: Το κοινό τους πρόγραμμα, το «πράσινο New Deal» του κεφαλαίου, έχει ως προϋπόθεση την παραπέρα ένταση της εκμετάλλευσης, οδηγεί σε εκτίναξη της φτώχειας και των ιμπεριαλιστικών αντιπαραθέσεων, μεγαλώνει κι άλλο την «ψαλίδα» ανάμεσα στον πλούτο που παράγουν οι εργαζόμενοι και σ’ αυτά που μπορούν να απολαύσουν. Γι’ αυτό «λυσσάνε» να αποσπάσουν με κάλπικες υποσχέσεις, ψίχουλα και κάθε είδους εκβιασμούς τη συναίνεση του λαού στα σχέδια που έχουν ως προαπαιτούμενο τη σφαγή του. Καμία εμπιστοσύνη να μη δείξει ο λαός σε παλιούς και νέους «σωτήρες». Να εμπιστευτεί τη δική του δύναμη, περνώντας στην αντεπίθεση για τις σύγχρονες ανάγκες του, με ένα πανίσχυρο ταξικό εργατικό – συνταξιοδοτικό κίνημα.\nΔεν είναι μόνο ότι πληρώνουν μόλις το 5% των φόρων κάθε χρόνο, αλλά ακόμα κι αυτά τα λίγα τους κάθονται βαριά, με αποτέλεσμα να συσσωρεύονται τεράστιες οφειλές, με την ανοχή του κράτους, που στο τέλος της μέρας φορτώνονται ξανά στο λαό. Ο λόγος για τις μεγάλες επιχειρήσεις και τις οφειλές τους προς την Εφορία, που αποτελούν το 80% των συνολικών ανείσπρακτων οφειλών και αντιστοιχούν στο 0,2% του συνόλου των οφειλετών! Σε απόλυτα νούμερα, 8.622 μεγαλοοφειλέτες χρωστούν 87,8 δισ. ευρώ, από τα 109,825 δισ. ευρώ, που είναι τα συνολικά ληξιπρόθεσμα στην Εφορία. Τα χρέη μάλιστα αυτής της κατηγορίας (οφειλές άνω του 1 εκατ. ευρώ) αυξήθηκαν τον τελευταίο χρόνο κατά επιπλέον 2,2 δισ. ευρώ και ο αριθμός αυτών που τα χρωστάνε κατά 312. Αποκαλυπτικό είναι και ένα ακόμα στοιχείο: Στην κατηγορία οφειλής μεταξύ 50 και 500 ευρώ συγκεντρώνεται το 37% των οφειλετών και εντοπίζεται η μεγαλύτερη αύξηση στον αριθμό τους σε σχέση με πέρυσι. Με δεδομένο ότι τέτοιες οφειλές αφορούν κυρίως λαϊκά νοικοκυριά, καταλαβαίνει κανείς την πρέσα που συνεχίζουν να υφίστανται στην καρδιά της πανδημίας, παρά τις κυβερνητικές φανφάρες περί μείωσης – αναστολής των φόρων και διευκολύνσεων στις πληρωμές. Για χιλιάδες τέτοια νοικοκυριά, το κράτος καραδοκεί στη γωνία για να εισπράξει τα ανείσπρακτα, ενώ αυξάνει και κατά 5 δισ. ευρώ τους άμεσους και έμμεσους φόρους, όπως καταγράφεται στον προϋπολογισμό για το 2022.\n«Οι προτεραιότητες που θέτουμε είναι σαφείς: Ενίσχυση του κοινωνικού κράτους, όχι απλώς ως μηχανισμού αντιμετώπισης της φτώχειας αλλά ως πυλώνα κοινωνικής δικαιοσύνης. Διαμόρφωση ενός νέου παραγωγικού μοντέλου, που θέτει στον πυρήνα του τον κόσμο της εργασίας». «Στην πραγματικότητα, η πανδημία μάς έκανε να “ανακαλύψουμε” ξανά την κοινωνία. Χρειάζεται επανεκτίμηση του ρόλου του κράτους πρόνοιας σε σχέση με την αξιολόγηση και την αναδοχή των οικονομικών και κοινωνικών κινδύνων, αλλά και τη δυνατότητά του να απορροφά κάθε φορά τους κραδασμούς. Χρειάζονται μηχανισμοί αποτελεσματικής προστασίας των πολιτών από οικονομικά και κοινωνικά σοκ». Τα δύο αυτά αποσπάσματα είναι από τον Τύπο του Σαββατοκύριακου 28/12 και με δυσκολία ξεχωρίζει κανείς ποιο ανήκει στην Εφη Αχτσιόγλου του ΣΥΡΙΖΑ και ποιο στον Μιχάλη Χρυσοχοΐδη του ΠΑΣΟΚ και μετά της ΝΔ. Και οι δύο άλλωστε, ως πρωτοκλασάτοι υπουργοί προηγούμενων κυβερνήσεων, έχουν δείξει και με το παραπάνω τι σημαίνει «κοινωνική προστασία» στο σύστημα που υπηρετούν: Η πρώτη ενεργοποιώντας – μεταξύ άλλων – τον κατάπτυστο νόμο Βρούτση για τον κατώτατο μισθό, και ο δεύτερος εφαρμόζοντας πολιτική άγριας καταστολής ενάντια σε όποιον διεκδικεί αυξήσεις στους μισθούς, προστασία της Υγείας κ.ο.κ. Με αυτά και άλλα «εφόδια», άλλωστε, ΝΔ, ΣΥΡΙΖΑ, ΚΙΝΑΛ, παλιοί και νέοι «σωτήρες», στριμώχνονται σήμερα στα σαλόνια του κεφαλαίου, διαφημίζοντας το ποιος μπορεί καλύτερα να διασφαλίσει την «κοινωνική συνοχή» και να θωρακίσει το σάπιο σύστημα από τριγμούς που θα μεγαλώνουν όσο προχωράει η κοινή στρατηγική τους, αυτή της καπιταλιστικής ανάπτυξης, που βαθαίνει την εκμετάλλευση και γιγαντώνει τη φτώχεια.\n«Ανθρακες» αποδεικνύονται ακόμα και τα ψίχουλα που είχε εξαγγείλει η κυβέρνηση για τους χαμηλοσυνταξιούχους. Θυμίζουμε ότι κατά τη συζήτηση στη Βουλή για την ακρίβεια, τον περασμένο Νοέμβρη, ο Κυρ. Μητσοτάκης είχε εξαγγείλει «έκτακτο επίδομα» 250 ευρώ, το οποίο θα έπαιρναν 800.000 χαμηλοσυνταξιούχοι, με συνολική δαπάνη 205 εκατ. ευρώ. Τελικά, προχτές το υπουργείο Εργασίας ανακοίνωσε ότι τη συγκεκριμένη «οικονομική ενίσχυση» θα πάρουν 634.027 συνταξιούχοι και ότι το συνολικό ποσό «προσεγγίζει τα 160 εκατ. ευρώ». Προφανώς δεν πρόκειται ούτε για «τσαπατσοδουλειά» του υπουργείου ούτε για «πρόχειρη ανάγνωση» των αριθμών από τον πρωθυπουργό. Δεκάδες χιλιάδες συνταξιούχοι «κόβονται» ακόμα και απ’ αυτό το γλίσχρο επίδομα, είτε γιατί παίρνουν κάτι παραπάνω από 450 ευρώ (!) που είναι το εισοδηματικό κριτήριο είτε γιατί η ακίνητη περιουσία τους ξεφεύγει από τα όρια της «απόλυτης φτώχειας». Αυτό που αποδεικνύεται είναι ότι καμιά ελπίδα δεν μπορεί να κρεμαστεί σε επιδόματα που τάχα «περισσεύουν» από τη σφαγή του λαού, είτε βαφτίζονται «κοινωνικό μέρισμα» επί ΣΥΡΙΖΑ είτε «έκτακτη οικονομική ενίσχυση» επί ΝΔ. Και κάνει ακόμα πιο επίκαιρη τη διεκδίκηση των συνταξιούχων όχι μόνο για την επιστροφή όλων όσα τους έκλεψαν οι κυβερνήσεις των τελευταίων χρόνων αλλά και για αυξήσεις στις συντάξεις, δημόσια και δωρεάν Υγεία – Φάρμακο, στο ύψος των πραγματικών αναγκών.\nΠολύς κουρνιαχτός σηκώθηκε από την ενεργοποίηση της διάταξης του νόμου Κατρούγκαλου που μειώνει κι άλλο τις συντάξεις, ειδικά στις πιο ευάλωτες κατηγορίες των συνταξιούχων. Η ενεργοποίηση της συγκεκριμένης διάταξης είναι απόλυτα συνεπής με την αντιλαϊκή πολιτική της κυβέρνησης και έρχεται να συμπληρώσει τη λειτουργία από 1/1/2022 της ιδιωτικής επικουρικής ασφάλισης. Ομως, το γεγονός και μόνο ότι πρόκειται για νόμο ψηφισμένο από την κυβέρνηση ΣΥΡΙΖΑ επιβεβαιώνει πλήρως ότι η πολιτική αυτή έχει συνέχεια, και ότι στο έδαφος που στρώνουν οι προηγούμενοι έρχονται να «χτίσουν» οι επόμενοι. Γι’ αυτό ο ΣΥΡΙΖΑ υποδέχτηκε με αμηχανία την υπουργική εγκύκλιο που θέτει σε ισχύ τον δικό του νόμο, κατηγορώντας την κυβέρνηση ότι περίμενε την Πρωτοχρονιά για να το κάνει και ότι οι προκάτοχοι του σημερινού υπουργού Εργασίας δεν το είχαν αποτολμήσει μέχρι τώρα! Αλλα λόγια ν’ αγαπιόμαστε, δηλαδή. Για να μη θυμίσουμε το προηγούμενο της ενεργοποίησης του νόμου Βρούτση από την Αχτσιόγλου, που κατάργησε τη συλλογική διαπραγμάτευση και εφάρμοσε για πρώτη φορά στην πράξη τον καθορισμό του κατώτατου μισθού από το κράτος. Πρόκειται για δύο εμβληματικά παραδείγματα που επιβεβαιώνουν ότι ο λαός δεν έχει τίποτα να περιμένει από την κυβερνητική εναλλαγή και ότι καμία προσδοκία δεν πρέπει να τρέφει για βελτίωση της κατάστασης από τα πάνω, με λύσεις που θα προέλθουν έξω από τους αγώνες. Στις δικές του δυνάμεις πρέπει να πιστέψει και να βασιστεί, για να σπάσει ο φαύλος κύκλος, παλεύοντας να μην εφαρμοστούν και να καταργηθούν όλοι οι αντεργατικοί νόμοι, διεκδικώντας σύγχρονα δικαιώματα στη δουλειά, στην ασφάλιση, στη ζωή.\nΓράφτηκε σε εφημερίδα 9/1/22 για τη λεγόμενη «silver economy» («ασημένια οικονομία»), έναν νέο τομέα κερδοφόρων επενδύσεων, που αφορά την εγκατάσταση ξένων συνταξιούχων σε άλλες χώρες, για να διανύσουν το τελευταίο διάστημα της ζωής τους με καλύτερη ποιότητα ζωής. Η ανερχόμενη αυτή αγορά, που απευθύνεται βέβαια σε πιο εύπορα στρώματα, υπολογίζεται σε περισσότερα από 4 τρισ. ευρώ παγκόσμια, ενώ το 2025 εκτιμάται ότι θα περιλαμβάνει το 1/3 του ευρωπαϊκού ΑΕΠ. Σύμφωνα μάλιστα με μελέτη της DiaNEOsis, το κεφάλαιο στην Ελλάδα θα μπορούσε να αποκομίσει έως και 5 δισ. ευρώ ετησίως χάρη στη «silver economy»… Σε χτεσινό δημοσίευμα, η γερμανική «Ηandelsblatt» αναφέρει ότι η χώρα μας μπορεί να γίνει για τους Γερμανούς συνταξιούχους «η Φλόριντα της Ευρώπης», καθώς όσοι απ’ αυτούς μεταφέρουν εδώ τη φορολογική τους κατοικία, θα πληρώνουν μόνο 7% φόρο εισοδήματος! Κι όχι μόνο αυτό, αλλά όποιος αγοράσει νεόδμητο ακίνητο στην Ελλάδα έως το 2024, απαλλάσσεται από ΦΠΑ! Κι ενώ οι εύποροι συνταξιούχοι …εξωτερικού απολαμβάνουν φοροαπαλλαγές και άλλα προνόμια, για να τονωθεί η αγορά ακινήτων, οι μισοί συνταξιούχοι …εσωτερικού καλούνται να ζήσουν με συντάξεις 650 ευρώ τον μήνα και περίπου 1 εκατομμύριο απ’ αυτούς με λιγότερα από 500 ευρώ μεικτά, με την ακρίβεια και τον ΦΠΑ να ροκανίζουν το πενιχρό τους εισόδημα! Κι όχι μόνο αυτό… Την αγορά ακινήτων «τονώνουν» επίσης τα χιλιάδες πλειστηριασμένα σπίτια από φτωχά νοικοκυριά, η μετατροπή λαϊκών κατοικιών σε τουριστικά καταλύματα βραχυχρόνιας μίσθωσης, τα πανάκριβα ενοικιοστάσια. Με άλλα λόγια, για να κερδίζουν οι όμιλοι το χρυσό ή το ασημένιο στην κούρσα για τα κέρδη τους, θα πρέπει οι λαϊκές ανάγκες να μένουν πάντα στην εξέδρα.


Θοδωρής Λάλος: Έκθεση στον Τεχνοχώρο | CultureNow.gr\nΑρχική Σελίδα » Νέα » Θοδωρής Λάλος: Έκθεση στον Τεχνοχώρο\nΘοδωρής Λάλος: Έκθεση στον Τεχνοχώρο\nCULTURENOW / 20-03-2013 / 16:39\nΗ αίθουσα Τέχνης Τεχνοχώρος φιλοξενεί την τέταρτη ατομική έκθεση του εικαστικού Θοδωρή Λάλου, η οποία φέρει τον τίτλο «Far East: Εικόνες του ρευστού κόσμου».\nΗ αίθουσα τέχνης Τεχνοχώρος παρουσιάζει τον Θοδωρή Λάλου στην τέταρτη ατομική του έκθεση, που θα διαρκέσει από τις 3 έως και τις 27 Απριλίου 2013. Ο Θοδωρής Λάλος σε αυτή του τη σειρά δημιούργησε έργα με θέμα την Ιαπωνία. Τα έργα του πολυσύνθετα, κρύβουν μέσα τους την τέχνη της χαρακτικής, του κολάζ, της ζωγραφικής. Ο επισκέπτης της έκθεσης θα δει επιτοίχια έργα αλλά και μοναδικά artist books, πάντα με θέμα την Ιαπωνία.\nΓιατί λοιπόν Ιαπωνία; Ο Θοδωρής Λάλος μας εξηγεί: “Γιατί παραδόξως είναι μια χώρα που δεν έχω πάει. Αυτό μου δίνει την ελευθερία να τη φανταστώ όπως εγώ θέλω, ανάλογα με ποιο μάτι θα τη δω. Μου είναι εξωτική και γοητευτική και μ’ αρέσει να την πλάθω όπως εγώ τη φαντάζομαι. Να δημιουργώ μια ψευδαίσθηση, έναν μύθο. Όπως για κάποιον που έχει έναν θείο ήρωα του πολέμου που δεν τον έχει γνωρίσει ποτέ και όμως τον εξιδανικεύει. Έτσι και εγώ θέλω να δημιουργήσω αυτό τον μύθο, γιατί αυτός με θρέφει και μου δίνει προσωπικό λόγο. Κατά έναν περίεργο τρόπο, όσα πιο πολλά διαβάζω για αυτή τη χώρα και μελετάω τόσο νιώθω ότι σκάβω και σε ένα κομμάτι του δικού μου εαυτού.”\nΟ ιστορικός Βαγγέλης Μαλαδάκης γράφει μεταξύ άλλων: “Και εμένα η τέχνη του Θοδωρή Λάλου μ’ αρέσει. Μ’ αρέσει το φευγαλέο και το μεταβατικό, το μη ουσιαστικό και το αόριστο, η φθαρτότητα και η θαμπάδα των έργων του. Aυτά τα ζευγάρια εννοιών, σαν δυο παράλληλες και συμμετρικές εκβλαστήσεις, διαπερνούν το μυαλό μου όταν περιδιαβάζω το Far East. Είναι δηλαδή έργα που πεισματικά κρατούν απόσταση από τον κόσμο των πρακτικών επιδιώξεων. Με άλλα λόγια η έμπνευσή τους είναι από μακριά, είναι από την Ανατολή…\n… Εντέλει στο Far East νομίζω ότι αιχμαλωτίζεται το στιγμιότυπο –ένα στιγμιότυπο– και προβάλλεται στην αιωνιότητα۟ την αιωνιότητα του μικρόκοσμου των ανθρώπινων μορφών, των τριών πιθήκων netsuke, των εντόμων, των πουλιών, που είναι υποσύνολα του μεγαλύτερου κόσμου του Θοδωρή Λάλου. Του κόσμου των χρωμάτων και των γραμμών στην πιο πλατιά τους έννοια. “\nΟ Θοδωρής Λάλος γεννήθηκε στη Θεσσαλονίκη το 1976. Σπούδασε ζωγραφική με άριστα στη Σχολή Καλών Τεχνών Θεσσαλονίκης (Α’ εργαστήριο) και συντήρηση έργων τέχνης στην Αθήνα με υποτροφία στη Ρώμη. Έχει πάρει μέρος σε πλήθος ομαδικών εκθέσεων σε Ελλάδα, Ιταλία, Κωνσταντινούπολη, Λιθουανία, Μεξικό, Ολλανδία, Σουηδία και έχει στο ενεργητικό του 4 ατομικές εκθέσεις. Έργα του υπάρχουν στη μόνιμη συλλογή του Μακεδονικού Μουσείου Σύγχρονης Τέχνης Θεσσαλονίκης, Κρατικού Μουσείου Σύγχρονης Τέχνης Θεσσαλονίκης, Μουσείο Καβάφη Αλεξάνδρεια Αιγύπτου, Stedelijk Van Abbemuseum Αϊντχόβεν Ολλανδίας και σε ιδιωτικές συλλογές.\n2013: FAR EAST/ εικόνες του ρευστού κόσμου, αίθουσα τέχνης Τεχνοχώρος, Αθήνα.\n2011: Ut pictura poesis, gallery Ρωμανού 7, Θεσσαλονίκη.\n2010: Say I’m a dreamer, gallery vlassis.art , Θεσσαλονίκη.\n2002: Μερικά χρώματα είναι φωτεινά τα άλλα φωτεινότερα, Hotel “Porto Valitsa”\nΤοποθεσία: Αίθουσα τέχνης Τεχνοχώρος, Λεμπέση 4 και Μακρυγιάννη, Αθήνα (metro Ακρόπολη)\nΗμερομηνία: Εγκαίνια έκθεσης: Τετάρτη 3 Απριλίου 2013, 20.00\nΔιάρκεια: 3-27 Απριλίου 2013, Τρίτη-Πέμπτη-Παρασκευή 11.00-14.30 και 17.30-20.30, Τετάρτη και Σάββατο 11.00-16.00, Κυριακή-Δευτέρα κλειστά ή κατόπιν τηλεφωνικού ραντεβού\nΠληροφορίες: 211 182 38 18


Οι κορυφαίες 5 λύσεις στη διαδικασία επεξεργασίας Android έχουν σταματήσει το σφάλμα - Ανάκτηση Συστήματος Android\nΑνάκτηση Συστήματος Android\nΤρόπος διόρθωσης της διαδικασίας Android που έχει λήξει\nΤο Android Process Acore έχει σταματήσει το πρόβλημα συμβαίνει πάντα κατά την εκκίνηση της εφαρμογής επαφής στη συσκευή Android. Εδώ σε αυτήν την ανάρτηση, μπορείτε να βρείτε 5 εξαιρετικές λύσεις σε αυτό το πρόβλημα.\nΤο Android OS απέχει πολύ από το να είναι άψογο, καθώς μαστίζεται από διάφορα σφάλματα και ζητήματα που εμποδίζουν την κανονική λειτουργία των εφαρμογών ή ολόκληρου του λειτουργικού συστήματος. Το σφάλμα Android Process Acore has Stoped είναι ένα από τα πολλά προβλήματα που μπορεί να αντιμετωπίσει το λειτουργικό σύστημα στο τηλέφωνό σας Android.\nΤα καλά νέα είναι ότι αυτό το μήνυμα δεν υποδεικνύει βλάβη υλικού, ακόμη και αν συνεχίζει να εμφανίζεται στην οθόνη για μεγάλο χρονικό διάστημα. Και οι πιθανότητες είναι ότι θα μπορείτε να το διορθώσετε χωρίς να ζητήσετε βοήθεια από κανέναν. Ας ρίξουμε μια ματιά στους λόγους για τους οποίους το σφάλμα Διαδικασία Android έχει σταματήσει και πώς μπορείτε να το διορθώσετε.\nΤι είναι το σφάλμα της διαδικασίας Android που έχει σταματήσει;\nΔιακόπηκε η διαδικασία Android\nΌλες οι εκδόσεις του λειτουργικού συστήματος Android διαθέτουν μια ενσωματωμένη εφαρμογή Επαφών που σας επιτρέπει να αποθηκεύετε και να διαχειρίζεστε τις επαφές σας. Το μήνυμα Android Process Acore έχει σταματήσει συνήθως εμφανίζεται όταν προσπαθείτε να ξεκινήσετε την εφαρμογή Επαφές και σας αρνείται την πρόσβαση στη λίστα επαφών σας.\nΤα ζητήματα συμβατότητας εφαρμογών είναι ο πιο συνηθισμένος λόγος για τον οποίο παρουσιάζεται αυτό το σφάλμα και συνήθως σχετίζεται με εφαρμογές Facebook και Επαφές. Ωστόσο, εκτός από τις εφαρμογές που εκτελούνται στο παρασκήνιο, αυτό το πρόβλημα μπορεί επίσης να προκληθεί από μια αποτυχημένη εγκατάσταση ενός προσαρμοσμένου ROM, μιας ελλιπούς ενημέρωσης συστήματος ή ενός ιού.\nΠώς να διορθώσετε το σφάλμα της διαδικασίας Android που έχει σταματήσει;\nΗ λύση σε αυτό το πρόβλημα εξαρτάται από το μοντέλο τηλεφώνου Android και το υποκείμενο ζήτημα που ώθησε το λειτουργικό σύστημα να εμφανίσει το μήνυμα. Έτσι, πρέπει να δοκιμάσετε διαφορετικές μεθόδους έως ότου βρείτε αυτό που σας κάνει το τέχνασμα.\nΑκολουθούν μερικές από τις πιο κοινές διορθώσεις του σφάλματος Android.Process.Acore has Stoped.\nΑν και φαίνεται απίθανο ότι μια απλή επανεκκίνηση θα επιλύσει ένα σφάλμα που φαίνεται τόσο σοβαρό, στις περισσότερες περιπτώσεις, η εκτέλεση επανεκκίνησης είναι το μόνο που χρειάζεται για να εξαφανιστεί αυτό το πρόβλημα. Πατήστε και κρατήστε πατημένο το κουμπί λειτουργίας στο τηλέφωνό σας μέχρι να δείτε τις επιλογές τερματισμού λειτουργίας και επανεκκίνησης και, στη συνέχεια, πατήστε το εικονίδιο επανεκκίνησης και περιμένετε να φορτωθεί το λειτουργικό σύστημα.\nτα παράθυρα 10 iso md5\nΠροσπαθήστε να ξεκινήσετε την εφαρμογή Επαφές για να δείτε εάν το πρόβλημα έχει επιλυθεί και προχωρήστε στο επόμενο βήμα εάν η επανεκκίνηση της συσκευής δεν είχε το επιθυμητό αποτέλεσμα.\nΕκκαθαρίστε την προσωρινή μνήμη της επαφής\nΗ εκκένωση της προσωρινής μνήμης της εφαρμογής συνήθως επιλύει προβλήματα που αντιμετωπίζει και για αυτόν τον λόγο, αξίζει να ελέγξετε εάν η προσωρινή μνήμη της εφαρμογής Επαφές είναι υπερφορτωμένη. Για να το κάνετε αυτό, πρέπει να ανοίξετε την εφαρμογή Ρυθμίσεις της συσκευής, να εντοπίσετε το μενού Εφαρμογές και, στη συνέχεια, να μεταβείτε στην εφαρμογή Επαφές.\nΕκκαθάριση προσωρινής μνήμης εφαρμογής επαφών\nΒρείτε την επιλογή Αποθήκευση στην εφαρμογή Επαφές και μετά πατήστε το κουμπί Εκκαθάριση προσωρινής μνήμης. Θα πρέπει να έχετε υπόψη σας ότι η εφαρμογή Επαφές είναι μια εφαρμογή συστήματος και δεν μπορείτε να την απεγκαταστήσετε, οπότε η εκκαθάριση της προσωρινής μνήμης είναι το επόμενο καλύτερο πράγμα που μπορείτε να κάνετε σε μια προσπάθεια να απαλλαγείτε από το σφάλμα Android.Process.Acore has Stoped.\nΕλέγξτε εάν η εφαρμογή Facebook είναι απενεργοποιημένη\nΤο API συγχρονισμού επαφών Facebook μπορεί να δημιουργήσει διένεξη με την εφαρμογή Επαφές συστήματος εάν η εφαρμογή Facebook είναι απενεργοποιημένη στο τηλέφωνό σας για οποιονδήποτε λόγο. Στην πραγματικότητα, το Facebook είναι ο λόγος για τον οποίο βλέπετε το μήνυμα Android.Process.Acore has Stoped, απλά πρέπει να βεβαιωθείτε ότι η εφαρμογή είναι ενεργοποιημένη.\nΜεταβείτε στις Ρυθμίσεις του τηλεφώνου και, στη συνέχεια, ανοίξτε το μενού Εφαρμογές και ελέγξτε αν το Facebook είναι απενεργοποιημένο. Αφού ενεργοποιήσετε την εφαρμογή, θα πρέπει να δοκιμάσετε να αποκτήσετε πρόσβαση στη λίστα επαφών σας για να δείτε εάν το πρόβλημα επιλύθηκε.\nΣκουπίστε την προσωρινή μνήμη του τηλεφώνου σας\nΗ διαγραφή της προσωρινής μνήμης μιας συσκευής θα διαγράψει όλα τα προσωρινά αρχεία που μπορούν να σας βοηθήσουν να απαλλαγείτε από έναν ιό που λάβατε κατά λάθος κατά την περιήγηση στο Διαδίκτυο. Αν και, αυτή η διαδικασία δεν είναι δύσκολη, μπορεί να γίνει λίγο τεχνική.\nΒήμα 1 - Χρησιμοποιήστε το κουμπί λειτουργίας για να απενεργοποιήσετε το τηλέφωνό σας και, στη συνέχεια, κρατήστε πατημένα τα κουμπιά λειτουργίας και αύξησης έντασης για να αποκτήσετε πρόσβαση στη λειτουργία ανάκτησης της συσκευής.\nΒήμα 2 - Πλοηγηθείτε στο μενού Recovery Mode χρησιμοποιώντας τα κουμπιά αύξησης έντασης και μείωσης έντασης και επιλέξτε την επιλογή Wipe Cache Partition. Το τηλέφωνό σας θα αρχίσει να διαγράφει όλα τα προσωρινά αρχεία και θα πρέπει να το επανεκκινήσετε μόλις ολοκληρωθεί αυτή η διαδικασία.\nΕπαναφέρετε το τηλέφωνο στις εργοστασιακές ρυθμίσεις\nΕάν το μήνυμα Android.Process.Acore έχει σταματήσει να εμφανίζεται αφού δοκιμάσετε όλες τις παραπάνω μεθόδους, τότε θα πρέπει να επαναφέρετε τη συσκευή στις εργοστασιακές ρυθμίσεις. Πριν το κάνετε, θα πρέπει να δημιουργήσετε αντίγραφα ασφαλείας όλων των δεδομένων που είναι αποθηκευμένα στο τηλέφωνό σας για να μην τα χάσετε.\nΌταν είστε έτοιμοι, μεταβείτε στην εφαρμογή Ρυθμίσεις και ανοίξτε το μενού Σύστημα. Πατήστε στην επιλογή Για προχωρημένους, αποκτήστε πρόσβαση στις δυνατότητες Επαναφορά και επιλέξτε τη Διαγραφή όλων των δεδομένων (Εργοστασιακές ρυθμίσεις) από το μενού. Θα σας ζητηθεί να εισαγάγετε τον κωδικό PIN πριν ξεκινήσει η διαδικασία και στη συνέχεια η συσκευή θα διαγράψει όλα τα δεδομένα.\nΠώς να επαναφέρετε ένα τηλέφωνο Android\nΗ απαλλαγή από το σφάλμα της διαδικασίας Android Acore έχει σταματήσει δεν πρέπει να είναι χρονοβόρα εργασία, αλλά σε ορισμένες περιπτώσεις, ίσως χρειαστεί να επαναφέρετε το τηλέφωνό σας στις εργοστασιακές ρυθμίσεις. Αυτός είναι ένας σίγουρος τρόπος για την επίλυση όλων των προβλημάτων συμβατότητας που μπορεί να έχει η εφαρμογή Επαφές με τις εφαρμογές που έχετε εγκαταστήσει στη συσκευή σας.\n'Ηταν αυτό το άρθρο χρήσιμο? Αφήστε ένα σχόλιο και ενημερώστε μας.


Tρομοκρατία από τη Ρωσία στην Κύπρο\nΣε κάποιο αεροδρόμιο τοποθετήθηκε βόμβα από τρομοκράτες. Οι επιβάτες είναι έξω από το αεροπλάνο με τις βαλίτσες τους για έλεγχο και γκρινιάζουν για την καθυστέρηση.\nτρομοκρατία ΡΩΣΙΑ Αδελφοί Πρεσνιάκωφ Σατιρικό Θέατρο Θέατρο\nΈνας άνδρας και μια γυναίκα διαπράττουν μοιχεία. Υπάλληλοι του γραφείου τσακώνονται, ενώ ένας από αυτούς πάει να κρεμαστεί. Δύο γιαγιάδες σε μια παιδική χαρά διαμαρτύρονται για τους γέρους τους και διασκεδάζουν με κάποιο άνδρα που κάθεται στο απέναντι παγκάκι. Kάποιοι αστυνομικοί αλληλοκατηγορούνται και τσακώνονται μέσα στους στρατώνες τους. Οι επιβάτες στο αεροπλάνο προετοιμάζονται για την απογείωση. Στο τέλος συνειδητοποιούμε ότι αυτές οι φαινομενικά τυχαίες σκηνές στην πραγματικότητα συνδέονται μεταξύ τους με ένα αόρατο νήμα, δηλώνοντας ότι φέρουμε ευθύνη για οτιδήποτε συμβαίνει, μέσα στην ψευδοαστική κενότητά μας.\nTo Κέντρο Νευροεπιστήμης και Τεχνολογίας Κύπρου (CNTI) σε συνεργασία με το Σατιρικό Θέατρο, διοργανώνει σε avant-premiere, τη φιλανθρωπική θεατρική παράσταση «Τρομοκρατία», των αδερφών Presnyakov, η οποία θα πραγματοποιηθεί στις 6 Νοεμβρίου 2015, ημέρα Παρασκευή, και ώρα 20:30 στην Κεντρική Σκηνή του Πολιτιστικού Κέντρου Βλαδίμηρος Καυκαρίδης.\nΤης παράστασης θα προηγηθεί φιλολογικό μνημόσυνο του ιδρυτή του Σατιρικού Θεάτρου Βλαδίμηρου Καυκαρίδη, 33 χρόνια από τον θάνατό του.\nΟι Αδελφοί Πρεσνιάκωφ είναι θεατρικοί συγγραφείς, σεναριογράφοι, παραγωγοί και διευθυντές θέατρου και ηθοποιοί. Είναι παιδιά Ιρανής μητέρας και Ρώσου πατέρα. Ο Ολέγκ γεννήθηκε το 1969 και το 1974 ο Βλαντιμίρ. Οι δυο τους ίδρυσαν το Θέατρο Νέων του Πανεπιστημίου που σπούδαζαν, και παράλληλα άρχισαν να γράφουν θεατρικά έργα, τα οποία παρουσίαζαν στη σκηνή του θεάτρου. Έτσι αυτοπαρουσιάζονται σαν αδελφοί Πρεσνιάκωφ.\nΣπουδασμένοι και καλοί γνώστες της Ρωσικής γλώσσας, τους επαινούν για την σημασία που δίνουν στην καθομιλουμένη, ενάντια στους μεγαλόστομους διαλόγους. Οι διάλογοί τους είναι αυτοί που ακούγονται στο δρόμο από τους απλούς ανθρώπους. Το δροσερό, αλλά σαρδόνιο χιούμορ τους δίνει ζωντάνια στα έργα τους, και μαζί, δημιουργούν μια πικρή και γεμάτη χιούμορ κριτική της ζωής της μετα-σοβιετικής ρωσικής κουλτούρας. Ένα έργο για την κατάρρευση της κοινωνίας στη σύγχρονη Ρωσία. Μια κραυγή για τη βία που αποτελεί πλέον καθημερινή πραγματικότητα της ρωσικής ζωής και γενικά σ’ όλο τον κόσμο.\nΑπό το πρώτο τους έργο που παίχτηκε στο κοινό της Μόσχας, οι αδελφοί Πρεσνιακώφ έχουν γίνει «κάτι σαν σήμα κατατεθέν της Μόσχας», έγραψε η τοπική αγγλόφωνη εφημερίδα, η Μόσχα Times. (2004).\nΗ Τρομοκρατία μεταφράστηκε από τα ρωσικά από τον Λέαντρο Ταλιώτη, ο οποίος σκηνοθετεί και την παράσταση.\nΣκηνογραφία Χάρης Καυκαρίδης - Μελίτα Κούτα\nΣτην παράσταση παίζει ένας ανανεωμένος θίασος με τους: Ανδρέας Κουτσουμπάς, Ανδρέας Παπαμιχαλόπουλος, Δημήτρης Κωνσταντίνου, Αντρέϊ Κρούπα, Βασιλική Ανδρέου, Αθηνά Σάββα, Ήβη Νικολαίδου, Άντρια Ευαγόρου, Αντρέας Καρούμπας, Ηλίας Ανδρέου, Στέλιος Θεοχάρους.\nΤα εισιτήρια προπωλούνται στην ειδική τιμή των €10 και μπορείτε να τα προμηθευτείτε από τα γραφεία του Κέντρου Νευροεπιστήμης και Τεχνολογίας Κύπρου (οδός Προμηθέως 5, πίσω από ξενοδοχείο Κλεοπάτρα, τηλ. 22873820, κ. Σάκης Πυριλλής) και στο Περίπτερο «Οκτάγωνο», (Φώτα Λεωφόρου Σταυρού, Στρόβολος τηλ. 22492358).\nΜέρος των εσόδων θα διατεθεί για την ενίσχυση του Κυπριακού Κέντρου Ασφαλούς Διαδικτύου ‘CyberEthics’ για την προστασία από τους κινδύνους του διαδικτύου (π.χ. παιδική πορνογραφία) το οποίο συγχρηματοδοτείται από την Ε.Ε. κατά 50%.


Ξενοδοχεία σε Uzungöl από 25€/βράδυ - Ψάξτε στην KAYAK\nΨάξτε ταυτόχρονα σε εκατοντάδες ταξιδιωτικές ιστοσελίδες για ξενοδοχεία σε Uzungöl\nΤα καλύτερα ξενοδοχεία σε Uzungöl\nΤα δημοφιλέστερα ξενοδοχεία σε Uzungöl\nGoblec Hotel - Uzungöl - Κτίριο\nInan Kardesler Hotel - Uzungöl - Κτίριο\nDoga Motel Uzungol - Uzungöl - Θέα στην ύπαιθρο\nUzungol Onder Hotel & Spa - Uzungöl - Κτίριο\nAkpinar Hotel - Uzungöl - Σαλόνι\nUgur Motel - Uzungöl - Κτίριο\nMeric Hotel - Uzungöl - Μπαλκόνι\nNova Uzungol - Uzungöl - Κρεβατοκάμαρα\nKuzey Suites - Uzungöl - Κτίριο\nRoyal Uzungol Hotel&Spa - Uzungöl - Κτίριο\nKuzey Palace - Uzungöl - Μπαλκόνι\n0€ - 401€401€ - 802€802€ - 1.203€1.203€ - 1.604€1.604€+ το βράδυ\nΠόσο κοστίζει ένα ξενοδοχείο σε Uzungöl;\nΔημοφιλέστεροEcrin Hotel Uzungol966€ το βράδυ\n2ο δημοφιλέστεροInanlar Premium Suites & Villas65€ το βράδυ\nΚαλύτερη προσφοράGoblec Hotel25€ το βράδυ\nΚαλύτερη προσφορά #2Kar Hotel49€ το βράδυ\nΔημοφιλέστεροUzungol Yesil Kosk Hotel127€ το βράδυ\n2ο δημοφιλέστεροOzbek Suit Hotel37€ το βράδυ\nΚαλύτερη προσφοράNova Uzungol18€ το βράδυ\nΚαλύτερη προσφορά #2Mego Suite Otel26€ το βράδυ\nΔημοφιλέστεροKeyf-I Ala Uzungol19€ το βράδυ\n2ο δημοφιλέστεροBeyti Apart81€ το βράδυ\nΠότε να κλείσετε ξενοδοχείο σε Uzungöl\nΟι καλύτερες συμβουλές για να βρείτε εκπληκτικές προσφορές ξενοδοχείων σε Uzungöl\nΕάν αναζητάτε φθηνό ξενοδοχείο σε Uzungöl, καλύτερα να επισκεφτείτε την πόλη κατά την περίοδο χαμηλής ζήτησης. Οι μήνες κατά τους οποίους θα βρείτε φθηνή διαμονή σε Uzungöl είναι ο Οκτώβριος και ο Νοέμβριος.\nΟι τιμές δωματίων ποικίλουν με βάση διάφορους παράγοντες. Εάν μείνετε Κυριακή σε Uzungöl, θα βρείτε τις φθηνότερες προσφορές ξενοδοχείων. Συνήθως η πιο ακριβή ημέρα είναι Σάββατο.\nΣυχνές ερωτήσεις για την κράτηση ξενοδοχείων σε Uzungöl\nΕίναι ασφαλή τα ξενοδοχεία στην περιοχή Uzungöl κατά τη διάρκεια της κρίσης του κοροναϊού (COVID-19);\nΤα ξενοδοχεία είναι ασφαλή για τους ταξιδιώτες, εφόσον εφαρμόζουν σωστά τα μέτρα υγιεινής για την αντιμετώπιση του κοροναϊού (COVID-19). Ωστόσο, σας συνιστούμε να επικοινωνήσετε με τις τοπικές αρχές για τις διαδικασίες ασφαλείας που ισχύουν για τα ξενοδοχεία στην περιοχή Uzungöl.\nUzungöl: Πώς μπορώ να βρω ξενοδοχείο στο κέντρο;\nΑφού κάνετε αναζήτηση για ξενοδοχείο στην KAYAK, μπορείτε να τη βελτιώσετε με το φίλτρο Γειτονιάς που σας επιτρέπει να διαλέξετε τις κεντρικές περιοχές στην πόλη Uzungöl. Μπορείτε επίσης να κάνετε αναζήτηση με τον χάρτη για να διαλέξετε μια συγκεκριμένη περιοχή, όπως το κέντρο της πόλης Uzungöl\nΠού να μείνετε σε Uzungöl\nΟ χάρτης μας σας βοηθά να βρείτε τον ιδανικό χώρο διαμονής σε Uzungöl, καθώς σας δείχνει την ακριβή τοποθεσία κάθε ξενοδοχείου.\nΌλα τα ξενοδοχεία σε Uzungöl\nUzungöl - Ξενοδοχεία\nUzungöl - Προσφορές ξενοδοχείων. Βρείτε ξενοδοχεία στην πόλη Uzungöl. Βρείτε φθηνά δωμάτια στην πόλη Uzungöl. Η KAYAK ψάχνει σε εκατοντάδες ταξιδιωτικά site για να σας βοηθήσει να βρείτε και να κλείσετε τα φθηνότερα ξενοδοχεία.


Ένας παραμυθένιος βρεφονηπιακός σταθμός στην Τερψιθέα | Notioi.gr\nΈνας παραμυθένιος βρεφονηπιακός σταθμός στην Τερψιθέα\nΗ πρεμιέρα της νέας χρονιάς για παιδικούς και βρεφονηπιακούς σταθμούς βρίσκει τη Γλυφάδα με ένα ακόμη κόσμημα στο δυναμικό της. Ο Ζ΄ Βρεφονηπιακός σταθμός στην Τερψιθέα ανοίγει για πρώτη φορά τις πύλες μιας παραμυθούπολης και υποδέχεται τους λιλιπούτειους επισκέπτες στο θαυμαστό κόσμο του.\nΗ νέα χρονιά ξεκίνησε για τα παιδάκια της Γλυφάδας με τους πιο αίσιους οιωνούς.\n«Στις εικόνες βλέπετε μια ακόμα «ναυαρχίδα» στο «στόλο» των βρεφονηπιακών σταθμών της Γλυφάδας: Ο Ζ’ Βρεφονηπιακός Σταθμός, στην περιοχή της Τερψιθέας, ο πέμπτος ολοκαίνουργιος και πρότυπος σταθμός που κατασκευάσαμε και παραδώσαμε πλέον από την αρχή της δημοτικής μας θητείας το Σεπτέμβριο του 2014. Για το αποτέλεσμα που βλέπετε προηγήθηκε επίπονη δουλειά από όλους μας. Καταθέσαμε και πάλι την ψυχή μας και τον καλύτερό μας εαυτό. Ένας βρεφονηπιακός σταθμός σύγχρονος, με μοναδικούς εσωτερικούς και εξωτερικούς χώρους, με τα πιο ποιοτικά υλικά, με όλες τις απαιτούμενες προδιαγραφές – και κάτι παραπάνω!», τονίζει ο Δήμαρχος Γλυφάδας Γιώργος Παπανικολάου.\nΚαι προσθέτει: «Στη Γλυφάδα μας πετύχαμε ένα διπλό στόχο: Όχι μόνο να φτιάχνουμε βρεφικούς και παιδικούς σταθμούς για να καλύπτουν τις ανάγκες κάθε οικογένειας. Αλλά να τους φτιάχνουμε καλύτερους και μεγαλύτερους από αυτούς που είχαμε πριν, καλύτερους από τους ιδιωτικούς, αντάξιους με τους καλύτερους στην Ευρώπη. Βρεφονηπιακούς σταθμούς παραμυθένιους για τα παιδιά μας, που ανταποκρίνονται στις πιο υψηλές απαιτήσεις κάθε οικογένειας. Πλέον όλες οι παλιές – και εν πολλοίς ακατάλληλες – υποδομές καταργήθηκαν, με τελευταία εκείνη της Ψηλορείτου, και μία ακόμα σύγχρονη και ποιοτική υποδομή καλωσορίζει τα παιδιά της πόλης μας ! Συνεχίζουμε με πολλές ακόμα νέες προσπάθειες, για όλα τα παιδιά της Γλυφάδας μας, που είναι σε πλήρη εξέλιξη. Τις επόμενες ημέρες θα σας παρουσιάσαμε τα καινούργια μας νηπιαγωγεία».


Ελλάδα: Πού μένουν και από που φεύγουν οι νέοι | BriefingNews\n9 Οκτωβρίου 2018 - 15:20\nΈρευνα της ΕΛΣΤΑΤ που δημοσιεύτηκε πρόσφατα κατέγραψε τα χαρακτηριστικά της ελληνικής νεολαίας.\nΈνα από τα ενδιαφέροντα σημεία της έρευνας είναι το τμήμα που αναφέρεται στο ποσοστό των νέων σε διάφορες περιοχές της χώρας.\nΗ έρευνα θεωρεί ως νέους όσους έχουν ηλικία από 0 έως 39 ετών. Οι νέοι αποτελούν το 43,6 του συνολικού πληθυσμού. Ένα πρώτο συμπέρασμα είναι ότι σαν χώρα γερνάμε με ταχείς ρυθμούς αφού το 2001 οι νέοι αποτελούσαν το 51,7% ενώ το 2050 προβλέπεται το εφιαλτικό 36,2%.


Γαληνός - Βιβλιογραφία - FORLION Καψάκια, σκληρά\nFORLION 10.000 IU, καψάκια, σκληρά. FORLION 25.000 IU, καψάκια, σκληρά.\nFORLION 10.000 IU: 1 καψάκιο περιέχει 0,250 mg χοληκαλσιφερόλης, που ισοδυναμούν με 10.000 IU βιταμίνης D3. FORLION 25.000 IU: 1 καψάκιο περιέχει 0,625 mg χοληκαλσιφερόλης, που ισοδυναμούν με 25.000 IU ...\nΚαψάκια, σκληρά. FORLION 10.000 IU καψάκια σκληρά: Κόκκινο καψάκιο σκληρής ζελατίνης που περιέχει διαυγές ελαφρώς κίτρινο έλαιο. FORLION 25.000 IU καψάκια σκληρά: Μπλε καψάκιο σκληρής ζελατίνης ...\nΑρχική θεραπεία της συμπτωματικής ανεπάρκειας βιταμίνης D σε ενήλικες.\nΔοσολογία Συνιστώμενη δόση Ένα καψάκιο (10.000 IU ή 25.000 IU) εβδομαδιαία. Μετά τον πρώτο μήνα, πρέπει να εξεταστεί το ενδεχόμενο μείωσης της δόσης, ανάλογα με τα επιθυμητά επίπεδα 25-υδροξυχοληκαλσιφερόλης ...\nΥπερευαισθησία στη(ις) δραστική(ές) ουσία(ες) ή σε κάποιο από τα έκδοχα που αναφέρονται στην παράγραφο 6.1. Υπερασβεστιαιμία ή/και υπερασβεστιουρία. Νεφρολιθίαση. Σοβαρή νεφρική δυσλειτουργία Υπερβιταμίνωση ...\nΤα διαλύματα με υψηλή συγκέντρωση βιταμίνης D3 μπορούν εύκολα να προκαλέσουν δηλητηρίαση από βιταμίνη D σε περίπτωση σφαλμάτων στη δοσολογία. Κατά συνέπεια: έχουν αναφερθεί σοβαρά περιστατικά υπερασβεστιαιμίας ...\nΗ φαινυτοΐνη ή τα βαρβιτουρικά μπορούν να μειώσουν τη δράση της βιταμίνης D. Τα θειαζιδικά διουρητικά μπορούν να οδηγήσουν σε υπερασβεστιαιμία λόγω μειωμένης απέκκρισης ασβεστίου μέσω των νεφρών. Κατά ...\nΚατά την κύηση, δεν συνιστάται η λήψη του σκευάσματος υψηλής ισχύος. Θα πρέπει να χρησιμοποιείται σκεύασμα χαμηλής ισχύος. Η ανεπάρκεια βιταμίνης D είναι επιβλαβής για τη μητέρα και το παιδί. Πειράματα ...\nΚατά τη γαλουχία, δεν συνιστάται η λήψη του σκευάσματος υψηλής ισχύος. Θα πρέπει να χρησιμοποιείται σκεύασμα χαμηλής ισχύος. Η βιταμίνη D3 και οι μεταβολίτες απεκκρίνονται στο μητρικό γάλα. Αυτό θα πρέπει, ...\nΔεν υπάρχουν διαθέσιμα δεδομένα για τις επιδράσεις του FORLION στην ικανότητα οδήγησης. Ωστόσο, δεν είναι πιθανό να υπάρξει επίδραση στην εν λόγω ικανότητα.\nΗ χοληκαλσιφερόλη μπορεί να προκαλέσει τις ακόλουθες ανεπιθύμητες ενέργειες, ιδίως όταν χορηγείται σε υπερβολική δόση: Οι ανεπιθύμητες ενέργειες ταξινομούνται ανά συχνότητα και κατηγορία οργάνου συστήματος. ...\nΣυμπτώματα υπερδοσολογίας Η εργοκαλσιφερόλη (βιταμίνη D2) και η χοληκαλσιφερόλη (βιταμίνη D3) έχουν σχετικά χαμηλό θεραπευτικό δείκτη. Το όριο για δηλητηρίαση από βιταμίνη D κυμαίνεται μεταξύ 40.000 και ...\nΦαρμακοθεραπευτική κατηγορία: Βιταμίνη D, χοληκαλσιφερόλη Κωδικός ATC: A11CC05 Η χοληκαλσιφερόλη (βιταμίνη D3) αναπτύσσεται στο δέρμα κατά την έκθεση στην υπεριώδη ακτινολογία και μετατρέπεται στη βιολογικά ...\nΟι δόσεις βιταμίνης D που λαμβάνονται μέσω της τροφής απορροφώνται πλήρως μαζί με τα λιπίδια από διατροφικές πηγές. Οι υψηλότερες δόσεις απορροφώνται σε αναλογία περίπου 2:3. Το δέρμα που εκτίθεται σε ...\nΈχει καταδειχθεί ότι η χοληκαλσιφερόλη είναι τερατογόνος όταν χορηγείται σε υψηλές δόσεις σε ζώα (4-15 φορές υψηλότερες από τις ανθρώπινες δόσεις). Οι απόγονοι κουνελιών σε κατάσταση κύησης που έλαβαν ...\nΓονιμότητα Εάν τα ενδογενή επίπεδα της βιταμίνης D είναι φυσιολογικά, δεν αναμένεται καμία αρνητική επίδραση στη γονιμότητα.\nΠεριεχόμενο καψακίου: Διοξείδιο του πυριτίου, κολλοειδές άνυδρο (Aerosil 200 F) Βουτυλυδροξυτολουόλιο Τριγλυκερίδια μέσης αλύσου (Crodamol GTCC-LQ-(MV), Croda) Περίβλημα καψακίου: FORLION ...\nΤο φαρμακευτικό αυτό προϊόν δεν απαιτεί ιδιαίτερες συνθήκες φύλαξης. Φυλάσσετε στην αρχική συσκευασία, για να προστατεύεται από το φως.\nΤο FORLION διατίθεται σε χάρτινο κουτί που περιέχει λευκή αδιαφανή κυψέλη PVC/PVdC με φύλλο αλουμινίου. Μέγεθος συσκευασίας: 4 καψάκια.\nΚαμία ειδική απαίτηση. Κάθε αχρησιμοποίητο προϊόν ή υπόλειμμα πρέπει να απορρίπτεται σύμφωνα με τις τοπικές απαιτήσεις.\nMEDIAPHARM ΕΠΕ, Αθηνάς 22, 153 44 Γέρακας Αττικής, Τηλ.: 210 9731532


Ιστρορία Έρευνας Μυκηναϊκής Πύλου: Σελίδα 2\nΙστρορία Έρευνας Μυκηναϊκής Πύλου\nΣτην κεραμεική αναγνωρίζονται 80 διαφορετικά σχήματα αγγείων και παραλλαγές (π.χ. Εικ. 25,28,29, 30, 31 )\n1967: Εμφάνιση της τρίτης βελτιωμένης έκδοσης του Οδηγού του Ανακτόρου του Νέστορος από τον Carl Blegen και την Marion Rawson.\n1967-68: Δημιουργείται το Αρχαιολογικό Μουσείο Χώρας, ως μόνιμη στέγη των πολυπληθών Μυκηναϊκών, κυρίως, ευρημάτων από τις ανασκαφές του Blegen στον Εγκλιανό και του Μαρινάτου στην ευρύτερη περιοχή.\n1969; Εκδοση του δευτέρου τόμου της δημοσίευσης των ανασκαφών του Εγκλιανού (ΡΝ Π) από την Καθηγ. Mabel Lang, στον οποίον παρουσιάζονται και συζητούνται διεξοδικώς οι τοιχογραφίες που κοσμούσαν πολλά από τα διαμερίσματα του Ανακτόρου του Νέστορος.\n1971-72: Ανασκαφή και πρώτη δημοσίευση από την Εφορεία Αρχαιοτήτων Ολυμπίας (Θ. Καράγιωργα) δύο θαλαμοειδών τάφων της ομάδος Κεφαλόβρυσου στο Μυκηναϊκό νεκροταφείο των Βολιμιδίων Χώρας. (Είκοσι περίπου χρόνια αργότερα ερευνάται από την ίδια Εφορεία και άλλος τάφος στα Βολιμίδια, ο τάφος του οικοπέδου Ρήγα).\n1972: Δημοσίευση από τους Καθηγ. William MacDonald και George Rapp των αποτελεσμάτων των πολυετών επιφανειακών και άλλων ερευνών της αποστολής του Πανεπιστημίου της Minnesota στη Μεσσηνία (ΜΜΕ).\n1973: Επανάληψη των ανασκαφών της Αρχαιολογικής Εταιρείας σε θέσεις της Πυλίας και της Τριφυλίας και έναρξη προγράμματος δημοσιεύσεως των παλαιών ανασκαφών του Σπ. Μαρινάτου υπό τη διεύθυνση του Καθηγ. Γεωργίου Σ. Κορρέ. Ανασκαφές, συστηματικού ή συμπληρωματικού χαρακτήρα, έχουν έως σήμερα (1994) διεξαχθεί από τον Γ. Κορρέ σε διάφορες θέσεις στη Μεσσηνία (Γουβαλάρη-Κουκουνάρα, Φυτιές, Καμίνια Κρεμμυδιών, Αγ. Ιωάννη Παπουλίων, Βοϊδοκοιλιά, Σπήλαιο Νέστορος, Βιγλίτσα Τραγάνας, Ρουτση Μυρσινοχωρίου και Περιστέρια Κυπαρισσίας).\n1973: Εκδοση του τρίτου τόμου της οριστικής δημοσίευσης των αποτελεσμάτων των ανασκαφών στον Εγκλιανό (ΡΝ III) από τον Carl Blegen, τον Λόρδο William Taylour (1904-1989) και τους συνεργάτες τους. Στον τόμο αυτό, εκτός των άλλων, δημοσιεύονται οι Μυκηναϊκοί θολωτοί και θαλαμοειδείς τάφοι γύρω από τον ανακτορικό λόφο.\n1980: Διοργάνωση από τον F. Κορρέ στην Αθήνα (8-11 Δεκεμβρίου) του Πρώτου Διεθνούς Μυκηναιολογικού Συνεδρίου με θέμα "Προμυ-κηναϊκή και Μυκηναϊκή Πύλος".\n1984: Σύγκληση από τον Καθηγ. Thomas G. Palaima στο Fordham University της Νέας Υόρκης (Lincoln Center, 4-5 Μαίου) Διεθνούς Συμποσίου με θέμα "Η Πύλος ζωντανεύει εκ νέου: Βιοτεχνία και διοίκηση σε ένα Μυκηναϊκό ανάκτορο".\n1985: Δημοσίευση του έργου της Καθηγ. C.W. Shelmerdine για την ακμάζουσα βιοτεχνία αρωματικών ελαίων στη Μυκηναϊκή Πύλο.\n1987: Δημοσίευση του έργου του Δρος Γ. Λώλου για την Πρωτομυκηναϊ-κή κεραμεική της Μεσσηνίας.\n1990: Εναρξη προγράμματος λεπτομερούς αρχιτεκτονικής αποτύπωσης των κτηρίων του ανακτορικού συγκροτήματος του Εγκλιανού από ομάδα υπό τον Καθηγ. Fred Cooper του Πανεπιστημίου της Minnesota.\nInvestigations in the vicinity of the palace of nestor\nΕΛΑΙΟΣ Με καπέλο 45% το λάδι στα σούπερ μάρκετ\n21 υπάλληλοι από τη Νομαρχία σε νέους δήμους\nΔρομολόγια του ΚΤΕΛ για Costa Navarino\nΑρχική eBlog Καλλικράτης Νέα Τοπικά Κέντρο Αρχαιολογικής Έρευνας Αμμώδης Πύλος Μεσαιωνική Μεσσηνία Αναζήτηση\nΔήμαρχος Δήμος Σύλλογοι Νέα - On Line Πρωτοσέλιδα Νηλέας Ομάδα Παραγωγών Καιρός Αναλυτικός\nΧάρτης 100 τελευταίων επισκεπτών


1000 Πεταλιές Όλοι Μαζί!: 1η Μέρα\nΜετά τις ευχές απο τον πρόεδρο της Δημοτικής Επιχείρησης του Δήμου Άργους Μυκηνών, κ. Νίκο Γκαβούνο και τα χαμόγελα στον φακό έγινε η πρώτη πεταλιά της ημέρας\nΜαζί μου θα είχα το φίλο Νίκο από το Ναύπλιο, που είχε προσφερθεί να με συνοδεύσει μέχρι την Τρίπολη\nΒγήκαμε σε λίγο έξω απο το Άργος, με ρυθμό χαλαρό. Έτσι κι αλλιώς χαλαρός θα ήταν, γιατί έπρεπε να κρατήσω δυνάμεις\nΌσο μιλούσαμε κοίταζα το πρώτο βουνό του ταξιδιού, τον Κολοσούρτη όπως είναι γνωστός για τις πολλές στροφές του.\nΕίχαν χρειαστεί 9 μήνες προετοιμασίας, σχεδιασμού και προπόνησης, για να πάρει το όνειρο μου σάρκα και οστά. Ήταν ένα υπέροχο συναίσθημα\nΠεράσαμε απο Μύλους και συνεχίσαμε στην ευθεία για Κιβέρι. Στο δρόμο είχε μόλις συμβεί ένα ατύχημα, κάτι που μου χτύπησε καμπανάκια για το ταξίδι που μόλις ξεκινούσε\nΦτάσαμε στου Αρδάμη και σταματήσαμε για να προετοιμαστούμε για την ανάβαση. Ξεκινήσαμε μετά 10 λεπτά. Τα πρώτα μέτρα ήταν διερευνητικά, γιατί προσπαθούσα να βρω την ισορροπία, ώστε να πατάω όσο χρειαζόταν, μια και τα πόδια πήγαιναν αέρα!\nΜετά απο 2 φουρκέτες είχαμε πιάσει ένα ρυθμό. Κίνηση δεν υπήρχε, και χαζεύαμε τη θέα απο ψηλά\nΓια λίγο γίναμε τρεις, μια και ένας φίλος του Νίκου κατέβαινε το βουνό.\nΜετά μισή ώρα φτάναμε στο πολυβολείο, όπως είναι γνωστό, με τα εγκαταλελειμένα εστιατόρια να μου θυμίζουν την εποχή που πιτσιρικάς, περνούσα από εκεί με τους δικούς μου\nΈμενε μόνο μια μικρή ανάβαση μέχρι τα Αγιωργίτικα που βγήκε χωρίς πρόβλημα\nΜια μικρή στάση για υδροδοσία και χάζεμα και συνεχίσαμε\nΜπήκαμε στο χωριό, ψάχνοντας την εκκλησία. Ήθελα να βάλω ένα κερί για την αγαπημένη μου γιαγιά, που μας άφησε 2 μέρες πριν ξεκινήσω. Ήξερα ότι θα την είχα μαζί μου σε όλο το ταξίδι μου\nΔυστυχώς η πόρτα της εκκλησίας ήταν κλειδωμένη. Συνεχίσαμε στα λίγα χιλιόμετρα που έμεναν από Τρίπολη.\nΤα παιδιά, και ιδιαίτερα ο Στέφανος, μας περίμεναν και μας υποδέχτηκαν όλο χαμόγελα\nΠήγαμε στην πλατεία Πετρινού, όπου μας υποδέχτηκαν δημοσιογράφοι και ο αντιδήμαρχος κ. Κουκάκης. Ευχαριστώ πολύ για τα καλά σας λόγια\nΣυνέχεια είχε καφέ, κουβεντούλα και περιήγηση στην Τρίπολη απο τον Στέφανο\nΑφού φάγαμε μια κρέπα με το Νίκο, ξεκινήσαμε για την έξοδο. Σε μια διασταύρωση οι δρόμοι μας χώρισαν και συνέχισα για Άστρος. Δώσαμε πάλι ραντεβού για την επιστροφή της Κυριακής. Στέφανε, ευχαριστώ για όλα\nΌταν έστριψα σε αυτή την πινακίδα, άρχισα να προβληματίζομαι. Η ώρα ήταν σχεδόν 3 το μεσημέρι. Είχα χάσει 2 μιση ώρες στην Τρίπολη, και το σημαντικότερο, είχα χάσει το ρυθμό μου. Λίγο o πλαγιομετωπικός αέρας, λίγο τα 90 άγνωστα χλμ για Λεωνίδιο και οι 5 ώρες φως που απέμεναν, απασχολούσαν το μυαλό μου.\nΟσο και να προσπαθούσα να ανεβάσω ρυθμό, ήταν μάταιο. Την ελαφρά κατωφέρεια, που φαινόταν στο χάρτη,εξισορροπούσε ο αντίθετος άνεμος.\nΤο τοπίο ερήμωσε απότομα και μετά μερικά χιλιόμετρα βρέθηκα σε οδικά έργα, στη μέση του πουθενά\nΣυνέχισα να κατηφορίζω και σκεφτόμουν "Κάπου πρέπει να δω θάλασσα στο βάθος...". Τελικά είδα αυτό που ήθελα\nΈφτασα Κάτω Δολιανά, σταμάτησα για μια φώτο και συνέχισα για Άστρος. Η ώρα περνούσε και η ψυχολογία ήταν χλιαρή...\nΦτάνοντας Άστρος, πεινούσα. Μάταια έψαξα για κάτι φαγώσιμο. Κατανάλωσα μια κόκα και ένα δικό μου κρουασάν, ξεκουράστηκα και συνέχισα νότια, δίπλα στη θάλασσα. Είχα ακόμα 50 χλμ να κάνω και ο αέρας είχε πλέον γυρίσει κόντρα. Κούνησα το κεφάλι μου και συνέχισα\nΣταμάτησα στον Άγιο Ανδρέα, γιατί το ραδιόφωνο του Άλφα ήθελε συνέντευξη και συνέχισα στο λόφο. Ο δρόμος άρχισε να ανεβοκατεβαίνει, κάτι που επίσης δεν φαινόταν στο χάρτη και ο αέρας επέβαλλε, σε μένα και την κυρία, τον δικό του ρυθμό.\nΠριν το Αρκαδικό χωριό, έναν νέο οικισμό, ήταν ο προτελευταίος αλλά και ο πιο απότομος λόφος της ημέρας. Ακόμα ένας...\nΣυνέχισα και ένιωθα σαν να πηγαίνω σε τρενάκι του λούνα παρκ. Μια στροφή πάνω, μια στροφή κάτω. Είναι ό,τι χειρότερο, αν σκεφτείς και τον άνεμο, γιατί δεν μπορείς να βρεις ρυθμό και σου τσακίζει τα πόδια.\nΈφτασα Τυρό και όταν είδα φούρνο στο βάθος... στρατοπέδευσα!\nΜετά απο ένα κέικ και μερικά τηλέφωνα, η ψυχολογία πήρε τα πάνω της. Σταμάτησα για ένα σύντομο σχολιασμό\nΌταν είδα την πινακίδα στα τσακώνικα, κατάλαβα ότι το Λεωνίδιο ήταν κοντά\nΆκόμα ένα λιμανάκι, ακόμα ένα πάνω κάτω και τελικά στο βάθος φάνηκε η Πλάκα, η παραλία του Λεωνιδίου. Η ώρα πλησίαζε 8 και το φως μειωνόταν γρήγορα\nΜπήκα στο χωριό, ενώ νύχτωνε. Οι θαμώνες στα καφενεία με κοιτούσαν παράξενα κι εγώ έψαχνα για τον πέτρινο ξενώνα που θα με φιλοξενούσε.\nΤον βρήκα μετά απο λίγο και κατέβηκα απο τη σέλα. Είχα κλείσει ένα 12ωρο και είχα ακόμα 6 μέρες εμπρός μου...\nΑναρτήθηκε από Σπύρος Καρατζούλης στις 9:01 π.μ.


Περιοδικό auto Τρίτη περιεχόμενα τεύχους 49 του 2017\nΠεριεχομενα Τευχους: 49/2017\nΤο Peugeot 208 1,2 PureTech έρχεται αντιμέτωπο με ένα από τα πιο αξιόλογα μικρά αυτοκίνητα της αγοράς, στην τελευταία του μάλιστα γενιά. Ας δούμε τι κάνει απέναντι στο νέο Polo... »\nΈχουμε φτάσει στην εποχή των συστημάτων υπερπλήρωσης με ένα έως τέσσερα turbo, με συμπιεστές μεταβαλλόμενης επιφάνειας πτερυγώσεων και ηλεκτρικούς στροβιλοσυμπιεστές. Τι θα λέγατε, όμως, για ένα turbo σε κάθε κύλινδρο; Ας δούμε αυτή την ιδέα. Ίσως να είναι η τεχνολογία του μέλλοντος!»\nΤα crossover/SUV μοντέλα γνωρίζουν στιγμές δόξας και η όρεξη της SEAT άνοιξε για τα καλά, με την ισπανική φίρμα να στοχεύει σε παρουσία σε όλα τα σκαλοπάτια της κατηγορίας, από extra small μέχρι XL! »\nΈχουν ήδη περάσει δέκα χρόνια αλλά ακόμη θεωρείται πρωτοπόρος. Ωστόσο, το Qashqai πλέον μετρά μια ντουζίνα αντιπάλους. Και οι απαιτήσεις ανεβαίνουν.»\nΔείτε το μικρό Peugeot 208, που με τον ισχυρό βενζινοκινητήρα PureTech κάτω από το καπό του και το χειροκίνητο κιβώτιο, αποκτά «τσαμπουκά» και αγριάδα.»\nΜε εμφάνιση και ρυθμίσεις που τονίζουν τον οδηγοκεντρικό χαρακτήρα του, το Kuga στην ισχυρότερη έκδοση με το πακέτο ST-Line αποτελεί ένα ξεχωριστό είδος crossover...»\nΤο Opel Crossland X με τον 1.200άρη κινητήρα των 110 ίππων, εκτός της πρακτικότητας και της ποιότητας του, βάζει στη φαρέτρα του και το πολύ σημαντικό «όπλο» των επιδόσεων, με τον κινητήρα αυτόν να του ταιριάζει «γάντι».»\nMε μικρές αισθητικές, κυρίως, αναβαθμίσεις το Mitsubishi ASX, που πλέον είναι διαθέσιμο μόνο ως βενζινοκίνητο 4Χ2, φρεσκαρίστηκε για τα βάλει με τον πιο σύγχρονο ανταγωνισμό.»\nΔοκιμή: Νέο Skoda Karoq με 116 PS\nΗ Skoda αναπτύσσεται σημαντικά και προκαλεί πονοκέφαλο στους κόλπους του γκρουπ καθώς τείνει να αλλάξει τις ισορροπίες και δη απέναντι στη VW, σύμφωνα με τις… φήμες. Το Karoq έρχεται να τις ενισχύσει.»


H-D: Ανδρέα, φθάσαμε ή πλησιάζουμε στην τρίτη ηλικία...\n«Ας περάσουμε στην εφεδρεία προσφέροντας την έμπειρη γνώμη ή τις συμβουλές μας»\nΤο αποτέλεσμα των εσωκομματικών εκλογών στο ΚΙΝΑΛ/ΠΑΣΟΚ αποτελεί, σύμφωνα με τον Γιάννη Δατσέρη, μήνυμα στον Ανδρέα Λοβέρδο ότι για τον ίδιο, και γενικότερα για τη γενιά του\nΠολυτεχνείου «ήταν η τελευταία φορά που επιδιώξαμε την αρχηγία της Δημοκρατικής Παράταξης» αφού «συμπληρώσαμε την τεσσαρακονταετία και φθάσαμε ή πλησιάζουμε την τρίτη ηλικία». Αυτό αναφέρει το παλιό στέλεχος του ΠΑΣΟΚ σε άρθρο του στο protagon.gr με το οποίο αναλύει τις απόψεις του για τις αρχαιρεσίες στο κόμμα.\nΟ Γιάννης Δατσέρης παλιότερα έχει προκαλέσει με τις θέσεις του για τα εσωτερικά του ΠΑΣΟΚ, που τον έφεραν προσωρινά σε ρήξη με τους φίλους του Βαγγέλη Βενιζέλο και Ανδρέα Λοβέρδο. Το 2014, μάλιστα, είχε δηλώσει ότι «προσωρινά υπάρχει ένα αγκάθι (σημ.: με τον Βενιζέλο) όμως θα ξαναγαπηθούμε. Εδώ ξαναγαπηθήκαμε με τον Λοβέρδο».\nΟ Δατσέρης καταλήγει στο άρθρο του γράφοντας:\n«Ο Μιτεράν έλεγε πως μεταξύ προεκλογικής και μετεκλογικής περιόδου συμβαίνει ένα καθοριστικό γεγονός. Οι ίδιες οι εκλογές. Το αποτέλεσμα των προεδρικών εκλογών του ΚΙΝΑΛ στέλνει ένα σαφές μήνυμα στον Ανδρέα Λοβέρδο και στη γενιά μας, του Πολυτεχνείου και της Αλλαγής: ήταν η τελευταία φορά που επιδιώξαμε την αρχηγία της Δημοκρατικής Παράταξης. Συμπληρώσαμε την τεσσαρακονταετία και φθάσαμε ή πλησιάζουμε την τρίτη ηλικία, ελάχιστοι θα έχουν ενεργό ρόλο στην πρώτη γραμμή, ας περάσουμε στην εφεδρεία προσφέροντας την έμπειρη γνώμη ή τις συμβουλές μας. Καιρός να αρχίσουν οι επόμενοι, με τις παρέες τους, να συνεχίσουν την Ιστορία, αρκεί να μην το κάνουν σαν τον Τσίπρα ή με τους Τσίπρες»\nΟ Γιάννης Δατσέρης, στο υστερόγραφο του άρθρου του αναφέρει ότι για τον Νίκο Ανδρουλάκη δεν θα γράψει τίποτα θετικό ή αρνητικό «ως την 25 Μαρτίου 2022» οπότε «θα συμπληρώνει 100 μέρες ηγεσίας».\nΔείτε εδώ το άρθρο στο protagon.gr


Αφιέρωμα Ρουάντα: 25 χρόνια μετά τη γενοκτονία | msf.gr\nΑρχική σελίδα / Νέα / Αφιέρωμα Ρουάντα: 25 χρόνια μετά τη γενοκτονία\nΑφιέρωμα Ρουάντα: 25 χρόνια μετά τη γενοκτονία\nMέσα σε 100 ημέρες γράφτηκαν μερικές από τις πιο αιματοβαμμένες σελίδες της παγκόσμιας ιστορίας.\nΤο 2019 συμπληρώνονται 25 χρόνια από τη γενοκτονία στη Ρουάντα. Μέσα σε 100 ημέρες γράφτηκαν μερικές από τις πιο αιματοβαμμένες σελίδες της παγκόσμιας ιστορίας όταν περίπου 800.000 άνθρωποι, στην πλειοψηφία τους Τούτσι, σφαγιάστηκαν από εξτρεμιστές της φυλής Χούτου. \nΚατά τη διάρκεια της γενοκτονίας, οι Γιατροί Χωρίς Σύνορα ήρθαν αντιμέτωποι με μερικά από τα πιο δύσκολα διλήμματα στην ιστορία της ανθρωπιστικής τους δράσης. Ήταν αποδεκτό για τους Γιατρούς Χωρίς Σύνορα, ως ανθρωπιστική οργάνωση, να μείνουν σιωπηλοί όταν γίνονταν μάρτυρες μιας γενοκτονίας; Ήταν αποδεκτό να κάνουν έκκληση για διεθνή ένοπλη παρέμβαση – μία ενέργεια που θα μπορούσε να οδηγήσει στο να χαθούν όπως και στο να σωθούν ανθρώπινες ζωές; Τελικά τον Ιούνιο του 1994 οι Γιατροί Χωρίς Σύνορα έκαναν έκκληση για ένοπλη παρέμβαση δηλώνοντας ότι «Δεν μπορείς να σταματήσεις μια γενοκτονία με γιατρούς».\nΟ Αντώνης Ρήγας ακολούθησε τους Γιατρούς Χωρίς Σύνορα το 1994 στη Ρουάντα, ως υπεύθυνος των τεχνικών θεμάτων της αποστολής και μοιράζεται μαζί μας τις αναμνήσεις και την εμπειρία του:\n«Είναι Οκτώβριος του 1994 κι έχω μόλις γυρίσει από την αποστολή μου στο Ελ Σαλβαδόρ. Στη Ρουάντα εξελίσσεται η γενοκτονία και κάποια τμήματα των Γιατρών Χωρίς Σύνορα βρίσκονται ήδη εκεί. Ακολουθώντας το Γαλλικό Τμήμα της οργάνωσης φτάνω στην πρωτεύουσα Κιγκάλι, όπου για τρεις μήνες αναλαμβάνω υπεύθυνος για το τεχνικό κομμάτι της αποστολής. Στη συνέχεια πηγαίνω στη λίμνη Κίβου όπου με μια ομάδα επτά ατόμων από το εξωτερικό και πολυάριθμο ντόπιο προσωπικό, αναλαμβάνουμε να ανακατασκευάσουμε το νοσοκομείο της πόλης Κιμπούγιε και ταυτόχρονα να το λειτουργούμε. Την ίδια περίοδο στο Βόρειο τμήμα της λίμνης Κίβου που βρίσκεται στο Κονγκό στα σύνορα με τη Ρουάντα υπάρχει αποστολή των Γιατρών Χωρίς Σύνορα στην Γκόμα, όπου έχουν συγκεντρωθεί εκατομμύρια πρόσφυγες και τους θερίζει η χολέρα.\nΗ κατάσταση είναι διαρκώς πολύ τεταμένη και βρισκόμαστε συνεχώς σε κατάσταση έκτακτης ανάγκης και επιφυλακής για κτυπήματα εναντίον μας. Οι επιθέσεις σε πολλά μέρη συνεχίζονται καθημερινά ενώ έρχονται στο φως ομαδικοί τάφοι που αποκαλύπτουν το μέγεθος της μεγαλύτερης τραγωδίας του δεύτερου μισού του 20ου αιώνα. Ανακαλύπτουμε συνεχώς απομακρυσμένα σπίτια που λειτουργούν ως φυλακές. Με τα μάτια μου είδα εκατοντάδες ανθρώπους να είναι κλεισμένοι σε ελάχιστα τετραγωνικά, σε φρικτές συνθήκες υγιεινής και διατροφής. Θυμάμαι ότι ο βοηθός και μεταφραστής μας είχε φυλακιστεί και είχε υποστεί βασανιστήρια πριν καταφέρουμε την απελευθέρωσή του. Οι άνθρωποι αγωνιούσαν να βρουν τρόφιμα, να τα βγάλουν πέρα, να επιβιώσουν. Υπήρχε ακόμη ο τρομερός φόβος μην τους κυνηγήσουν, μην γίνουν κι άλλες συγκρούσεις και βρεθούν σφαγμένοι…\nΤον Απρίλιο του 1995 γίναμε μάρτυρες της σφαγής ολόκληρου του καταυλισμού στο Κιμπέχο, στον οποίο ως Γιατροί Χωρίς Σύνορα είχαμε την υγειονομική ευθύνη. Δολοφονήθηκαν περίπου 5.500 άνθρωποι. Με φωτογραφίες δημοσιοποιήσαμε το περιστατικό στον Διεθνή Τύπο και ήρθαμε σε κατά μέτωπο σύγκρουση με την κυβέρνηση. Οι εγγυήσεις για την ασφάλειά μας ήταν ελάχιστες.\nΣτη Ρουάντα έμεινα συνολικά εφτά μήνες και παρόλο που είμαι από το 1992 με τους Γιατρούς Χωρίς Σύνορα σε πολλές αποστολές, αυτή ήταν η πιο δύσκολη. Θυμάμαι ότι ήταν η πρώτη φορά που η οργάνωση άρχισε να παρέχει ψυχολογική υποστήριξη σε όσους επέστρεφαν από τη Ρουάντα για να αποφύγουν, όσο μπορούσαν, το μετατραυματικό στρες.»\nΤο κείμενο αυτό δημοσιεύθηκε στο τεύχος 100 του περιοδικού «Χωρίς Σύνορα».\nΕπιμέλεια: Μήτση Περσάνη, Υπεύθυνη Έντυπης Επικοινωνίας\n25 χρόνια, αφιέρωμα, γενοκτονία, ρουάντα\nΟι Γιατροί Χωρίς Σύνορα αποχαιρετούν τον διεθνούς φήμης γλύπτη Takis


Δολοφονία 49χρονου: Προφυλακίστηκαν μάνα και κόρη - Η 18χρονη μαχαίρωσε 21 φορές τον πατέρα της | Ploumistos.com\n⍆Προφυλακιστέες κρίθηκαν μετά την απολογία τους στον 6ο τακτικό ανακριτή Θεσσαλονίκης, η... 45χρονη και η 18χρονη κόρη της που κατηγορούνται για τη δολοφονία του 49χρονου, την περασμένη Κυριακή, στον Εύοσμο.\nΟπως έγινε γνωστο, η 18χρονη απολογήθηκε ότι ήταν αυτή εκείνη που κατάφερε τις 21 μαχαιριές στον πατέρα της, αποδίδοντας την πράξη της στη σεξουαλική κακοποίηση που -σύμφωνα με όσα κατήγγειλε- υφίστατο τα τέσσερα τελευταία χρόνια από το θύμα.\nΥπενθυμίζεται ότι, σύμφωνα με την αστυνομία, μάνα και κόρη μπήκαν στο δωμάτιο του θύματος τα ξημερώματα της Κυριακής. Τον ακινητοποίησαν και εν συνεχεία τον τραυμάτισαν θανάσιμα με μαχαίρι.\nΟ 49χρονος έφερε μαχαιριές σε λαιμό και πρόσωπο. Από την αρχή αυτό ήταν ένα γεγονός το οποίο για τους έμπειρους αστυνομικούς φανέρωνε έγκλημα οργής.\nΣτη σχέση του ζευγαριού υπήρχαν και άλλα σοβαρά προβλήματα. Υπήρξε διαμάχη με αφορμή οικονομικές διαφορές. Όπως αναφέρει το ΑΠΕ-ΜΠΕ, η κατάσταση φέρεται να έφτασε σε αδιέξοδο.\nΤι λέει η αδελφή του θύματος\n"Αγαπούσε πάρα πολύ και τα παιδιά του και τη γυναίκα του. Είναι ψέματα. Τα κάνουν για να ελαφρύνουν τη θέση της κόρης, γιατί μαζί μάνα και κόρη τον σκότωσαν. Ο αδερφός μου ποτέ δεν σήκωσε χέρι πάνω της. Δεν τιμάνε ούτε τη μνήμη του νεκρού.Δεν άξιζε ο αδερφός μου να είναι σε αυτήν τη θέση. Στα παιδιά του δεν έλειψε τίποτα ,αυτός έκανε στερήσεις για να τα έχουν τα παιδιά του όλα και στο τέλος ...το τέλος το ξέρετε", ανέφερε η αδερφή του θύματος στο Star.\n"Θα γυρίσουν τώρα και θα πούνε ότι ο Λάζαρος έκανε τέτοιο πράγμα, είναι δυνατόν, θα τρελαθούμε τελείως, δηλαδή υπάρχει και θεός, αυτή η γυναίκα δεν ξέρω μας έχει αφήσει άναυδους", όπως είπε.\nPloumistos.com: Δολοφονία 49χρονου: Προφυλακίστηκαν μάνα και κόρη - Η 18χρονη μαχαίρωσε 21 φορές τον πατέρα της


Η αγάπη δεν είναι μόνο ένα φιλί – Αντικλείδι\nΗ αγάπη δεν είναι μόνο ένα φιλί\nΠώς και γιατί ερωτευόμαστε, αποκτούμε οικειότητα και δεσμευόμαστε με κάποιον; Πώς επιλέγουν σύντροφο οι γυναίκες και πώς οι άνδρες; Ποιες είναι οι φάσεις που περνάει μια σχέση και ποιες οι επικίνδυνες στιγμές για να διαλυθεί; Μπορούμε να είμαστε μονογαμικοί; Οι απαντήσεις στα όσα ακολουθούν.\nΗ αγάπη βρίσκεται στο επίκεντρο του ενδιαφέροντος από την αρχή του ανθρώπινου γένους. Γι’ αυτό άλλωστε και έχει υπάρξει σημαντική πηγή έμπνευσης για ζωγράφους, ποιητές, συγγραφείς και άλλους καλλιτέχνες. Σχετικά πρόσφατα (από τις αρχές του 20ού αιώνα), η αγάπη έχει γίνει αντικείμενο μελέτης και των επιστημόνων, με τους ψυχολόγους και τους κοινωνικούς επιστήμονες να έχουν ασχοληθεί αρκετά με τη σχετική έρευνα. Ο κύριος όγκος της έρευνας παλαιότερα εστιαζόταν στον γάμο, γεγονός που αντανακλούσε και τη σημασία που αυτός είχε για την κοινωνία του προηγούμενου αιώνα. Σιγά-σιγά όμως το ενδιαφέρον της έρευνας μετατοπίστηκε από τον γάμο στην αγάπη και τον έρωτα, σε μια προσπάθεια να απαντηθεί επιτέλους το ερώτημα πώς και γιατί οι άνθρωποι ερωτευόμαστε και επιλέγουμε έναν συγκεκριμένο σύντροφο.\nΠαρ’ όλα αυτά, το θέμα ερευνούσαν κυρίως ψυχολόγοι και όχι νευροεπιστήμονες, αφού επικρατούσε ευρέως η αντίληψη ότι ο έρωτας είναι ένα συναίσθημα που δεν μπορεί να προσεγγιστεί μελετώντας τη δραστηριότητα του εγκεφάλου και στο οποίο δεν παίζουν ρόλο βιολογικοί ή γενετικοί παράγοντες (όπως συμβαίνει για παράδειγμα με το ζευγάρωμα στα ζώα). Ωστόσο, η έρευνα μας έδειξε ότι όλα τα συναισθήματα έχουν τη νευρολογική τους εξήγηση και ότι η αγάπη ή ο έρωτας δεν αποτελούν εξαίρεση σε αυτό. Τελευταία, μάλιστα, οι επιστήμονες χρησιμοποίησαν όλα τα μέσα που έχουν στη διάθεσή τους, όπως η μαγνητική τομογραφία ή οι ορμονολογικές εξετάσεις, για να αποτυπώσουν το τι συμβαίνει στον εγκέφαλο ενός ερωτευμένου ανθρώπου.\nErnst Ludwig Kirchner -1930- Ερωτευμένοι (Το φιλί)\nΠόσο κρατάει ο έρωτας;\nΈχει πολλές φορές ειπωθεί ότι οι εξελικτικοί μηχανισμοί μάς ωθούν να επιλέξουμε για σύντροφο εκείνον με τον οποίο θα μπορούσαμε να αποκτήσουμε τους «καλύτερους» απογόνους. Ο έρωτας αποτελεί πιθανώς το μέσο με το οποίο θα συνδεθεί ένα ζευγάρι ώστε να φέρει στον κόσμο απογόνους και σύμφωνα με τους ερευνητές χρειάζεται να κρατάει αρκετά, τουλάχιστον τόσο όσο είναι απαραίτητο ώστε να μεγαλώσουν σε ικανοποιητικό βαθμό οι απόγονοι του ζευγαριού. Μάλιστα φαίνεται ότι ανάλογα με το είδος (των ζώων) αυτό το ερωτικό δέσιμο μπορεί να διαρκεί πολύ ή λιγότερο, κάτι που εξαρτάται από το πόσος χρόνος χρειάζεται για να μεγαλώσουν επαρκώς οι απόγονοι. Όσον αφορά, βέβαια, τους ανθρώπους, υπάρχουν συγκεκριμένες έρευνες που έχουν δείξει ότι πολλά διαζύγια συμβαίνουν στον 4ο χρόνο του γάμου και οι επιστήμονες το αποδίδουν στο γεγονός ότι στους ανθρώπους οι απόγονοι έχουν απόλυτη ανάγκη από τη συστηματική φροντίδα και των δύο γονιών τους, τουλάχιστον μέχρι τα τέσσερά τους χρόνια. Ίσως, λοιπόν, οι άνθρωποι να μη διαφέρουν πολύ από τα υπόλοιπα θηλαστικά, απλώς το διάστημα που χρειάζονται οι απόγονοί τους για να ανεξαρτητοποιηθούν είναι μεγαλύτερο από ό,τι σε άλλα είδη. Έτσι, οι άνθρωποι επενδύουν μεγαλύτερο χρονικό διάστημα στη σχέση με τον σύντροφο που έκαναν το παιδί. Η σχετική έρευνα μάλιστα δείχνει ότι αυτή η περίοδος μπορεί να φτάνει και τα 7 χρόνια όταν το ζευγάρι έχει περισσότερα από ένα παιδιά να μεγαλώσει και αυτό γιατί χρειάζεται οι δύο γονείς να συνεργαστούν για περισσότερο διάστημα μέχρι να φτάσουν και τα δύο παιδιά σε μια ηλικία όπου δεν θα έχουν ανάγκη πια από την εντατική φροντίδα και των δύο γονιών τους.\nΠόσο μπορεί να διαρκέσει μια σχέση;\nΟι ειδικοί θεωρούν ότι οι σχέσεις έχουν 3 φάσεις:\nΗ πρώτη φάση είναι ο έρωτας και χαρακτηρίζεται από ένταση και πάθος, τους δύο συντρόφους να αποκτούν όλο και περισσότερη οικειότητα και να δεσμεύονται σιγά-σιγά. Αυτή η φάση δεν κρατάει περισσότερο από 6 μήνες. Διακριτικό γνώρισμα του έρωτα σε αυτό το διάστημα είναι η ανυπομονησία, ο ενθουσιασμός, αλλά και στρες, που οφείλεται στην ανασφάλεια και μπορεί να προκαλέσει εναλλαγές στη διάθεση.\nΗ δεύτερη φάση είναι η παθιασμένη αγάπη. Ξεκινάει μετά από μερικούς μήνες σχέσης και συνοδεύεται από συναισθήματα ασφάλειας, αγάπης και ηρεμίας. Το πάθος βρίσκεται σε υψηλά επίπεδα, ενώ η οικειότητα και η δέσμευση όσο πάνε και γίνονται εντονότερα. Το στρες μειώνεται.\nΗ τρίτη φάση είναι η συντροφική αγάπη. Συνήθως η παθιασμένη αγάπη κρατάει αρκετό διάστημα (ίσως και χρόνια) πριν εξελιχθεί σε συντροφική αγάπη. Σε αυτό το στάδιο το πάθος έχει μειωθεί αισθητά, ενώ η οικειότητα και η δέσμευση βρίσκονται στο απόγειό τους. Πολλοί θεωρούν ότι η αγάπη σε αυτήν τη χρονική περίοδο μοιάζει πιο πολύ με τη φιλική αγάπη παρά με τον έρωτα.\nΦυσικά δεν φτάνουν όλες οι σχέσεις σε αυτήν τη φάση, πολλές τελειώνουν πολύ νωρίτερα. Τα 4 χρόνια που αναφέραμε παραπάνω ως το σκαλοπάτι μετά από το οποίο ξεκινούν πολλές φορές τα προβλήματα είναι συχνά ακριβώς η στιγμή που η παθιασμένη αγάπη πάει να γίνει συντροφική αγάπη και η σχέση δεν αντέχει αυτήν την αλλαγή. Καθώς η σχέση είναι ευάλωτη, αν υπάρχει θέμα και με την οικειότητα του ζευγαριού τη στιγμή που το πάθος φεύγει, τότε το μόνο που μένει είναι η δέσμευση, η οποία σε πολλούς δεν φτάνει. Οι ειδικοί περιγράφουν αυτό το συναίσθημα ως «άδεια αγάπη». Κάποιοι μπορεί να χωρίσουν σε αυτό το στάδιο, άλλοι να παραμείνουν μαζί γιατί η δέσμευση είναι γι’ αυτούς σημαντική και άλλοι να μην φτάσουν ποτέ σε αυτό το στάδιο, παραμένοντας πάντα στην παθιασμένη αγάπη, ακόμα και μετά από 20 χρόνια σχέσης για παράδειγμα. Οι ειδικοί δεν μπορούν να πουν ποιοι είναι οι παράγοντες που καθορίζουν σε ποιο στάδιο θα φτάσει ή θα σταματήσει μια σχέση.\nTivadar Kosztka Csontvary- 1902- το ραντεβού των εραστών\nΠολλές φορές, όταν θέλουμε να περιγράψουμε την έλξη μεταξύ δύο ανθρώπων, λέμε ότι υπάρχει ή δεν υπάρχει χημεία μεταξύ τους. Μπορεί να χρησιμοποιούμε τη λέξη «χημεία» μεταφορικά, όμως οι ειδικοί μάς διαβεβαιώνουν ότι κάτι τέτοιο μπορεί να ισχύει και κυριολεκτικά, αφού χημικές ουσίες που εκκρίνονται στον οργανισμό (ορμόνες, νευροδιαβιβαστές) φαίνεται να παίζουν σημαντικό ρόλο στη δημιουργία των συναισθημάτων, συμπεριλαμβανομένου φυσικά και του ερωτικού. Ας δούμε, λοιπόν, ποιες είναι αυτές όσον αφορά τον έρωτα και με ποιον τρόπο μάς επηρεάζουν:\nΗ ωκυτοκίνη Έχει αγχολυτική δράση και είναι γνωστή ως η ορμόνη της εμπιστοσύνης, γι’ αυτό και φαίνεται να παίζει καταλυτικό ρόλο στα πρώτα στάδια του έρωτα, αφού μας αποτρέπει από το να φοβόμαστε το άγνωστο, το νέο. Επιπλέον, φαίνεται να επιδρά και στις μακροχρόνιες σχέσεις μειώνοντας το στρες και το άγχος.\nΗ ντοπαμίνη Η απελευθέρωσή της και η ενεργοποίηση του κυκλώματος ανταμοιβής του εγκεφάλου κάνει την εμπειρία του έρωτα μία ανταποδοτική εμπειρία. Εδώ πρέπει να σημειώσουμε ότι το κύκλωμα ανταμοιβής ενεργοποιείται και σε άλλες περιπτώσεις, για παράδειγμα στον εθισμό. Με πολλούς τρόπους, η αγάπη και ο έρωτας μπορεί να μοιάζουν – να παρομοιαστούν με έναν εθισμό. Άλλωστε, τα ντοπαμινεργικά «μονοπάτια» που εμπλέκονται στον έρωτα και στη δημιουργία ζευγαριών είναι παρόμοια με εκείνα που «σχηματίζονται» κατά τη ανάπτυξη και την εγκατάσταση του εθισμού.\nΗ σεροτονίνη Είναι μία άλλη ουσία που εμπλέκεται σαφώς στον έρωτα και το συναισθηματικό δέσιμο των ζευγαριών. Ο νευροδιαβιβαστής αυτός και οι εναλλαγές των επιπέδων του είναι γνωστό ότι διαδραματίζουν σημαντικό ρόλο σε διάφορες καταστάσεις, όπως η ιδεοψυχαναγκαστική διαταραχή, η κατάθλιψη και η αγχώδης διαταραχή. Η αλήθεια είναι ότι τα αρχικά στάδια του έρωτα θυμίζουν την ιδεοψυχαναγκαστική διαταραχή και συμπεριλαμβάνουν άγχος, στρες και έμμονες ιδέες. Μάλιστα, έρευνες δείχνουν ότι 12 με 18 μήνες μετά την αρχή της σχέσης τα επίπεδα του εν λόγω νευροδιαβιβαστή ομαλοποιούνται, όπως ακριβώς συμβαίνει και με την ιδεοψυχαναγκαστική διαταραχή μετά τη θεραπεία.\nΗ κορτιζόλη Θεωρείται ορμόνη που ευνοεί το συναισθηματικό δέσιμο στα ζευγάρια. Μάλιστα, σε έρευνα που έγινε σε ανθρώπους που είχαν ερωτευτεί τους τελευταίους 6 μήνες βρέθηκε σε πολύ υψηλά επίπεδα. Παράλληλα, παρατηρήθηκε και μεγάλη δραστηριότητα στον άξονα «υποθαλάμος-υπόφυση-επινεφρίδια». Για ένα χρονικό διάστημα 12- 24 μηνών δεν υπήρχε αντίστοιχη δραστηριότητα στον άξονα ούτε ήταν τόσο υψηλά τα επίπεδα της κορτιζόλης. Αποδεικνύεται, λοιπόν, ότι εκτός από τα γνωστά συναισθήματα ευφορίας, που συνοδεύουν το πρώτο διάστημα μιας σχέσης, είναι υψηλά και τα επίπεδα του στρες και της ανασφάλειας, που σχετίζονται με την αρχή της σχέσης, γι’ αυτό και παρατηρούνται υψηλές τιμές κορτιζόλης. Από την άλλη πλευρά, γνωρίζουμε ότι οι μακροχρόνιες σχέσεις θεωρούνται «ευεργετικές» για την υγεία και αυτό συμβαίνει επειδή το στρες είναι μειωμένο και αυξημένη η ασφάλεια και η ευχαρίστηση, πράγμα που πιθανώς εξηγείται και από τα χαμηλά επίπεδα κορτιζόλης.\nΗ τεστοστερόνη Η «ανδρική» ορμόνη, όπως συχνά αποκαλείται, σχετίζεται με την επιθετικότητα. Είναι όμως συνδεδεμένη και με τη σεξουαλική επιθυμία και τη στενή επαφή. Σίγουρα παίζει ρόλο στη δημιουργία μιας σχέσης και στο συναισθηματικό δέσιμο ενός ζευγαριού και ανιχνεύεται υψηλή στις γυναίκες και χαμηλή στους άνδρες στην αρχή της σχέσης. Οι διαφορές αυτές, ωστόσο, εξαλείφονται καθώς περνούν οι μήνες. Ακόμη, έχει επίσης φανεί ότι γενικά οι γυναίκες και οι άνδρες που έχουν μια σχέση διαθέτουν χαμηλότερα επίπεδα τεστοστερόνης από όσους και όσες είναι ελεύθεροι. Επίσης, οι γυναίκες που βρίσκονται σε μία σχέση εξ αποστάσεως (π.χ. επειδή ο σύντροφός τους είναι αναγκασμένος να δουλεύει μακριά τους) έχουν υψηλότερα επίπεδα τεστοστερόνης (και πιθανώς και άλλων ορμονών) σε σχέση με τις γυναίκες που διαμένουν στην ίδια πόλη με τον σύντροφό τους.\nΣτον εγκέφαλο των ερωτευμένων\nΜέχρι τώρα έχουν γίνει περιορισμένες έρευνες με τη χρήση μαγνητικών τομογραφιών για τη διερεύνηση του ερωτευμένου μυαλού. Γενικά φαίνεται πάντως ότι στον έρωτα διεγείρονται τα κέντρα του εγκεφάλου που σχετίζονται με την ευχαρίστηση και την ανταμοιβή και ότι υπάρχουν συνέχεια υψηλές συγκεντρώσεις ντοπαμίνης. Συγκεκριμένα κέντρα του εγκεφάλου, όπως για παράδειγμα η αμυγδαλή, είναι σαν να απενεργοποιούνται. Αυτό που συμβαίνει με την αμυγδαλή εξηγείται ως εξής: Καθώς πρόκειται για ένα κέντρο που έχει σχέση με τον φόβο, κατά κάποιον τρόπο αδρανοποιείται, αφού αυτός πράγματι μειώνεται όταν βρισκόμαστε κοντά στον αγαπημένο μας. Κατά τον ίδιο τρόπο και ο πρόσθιος φλοιός -που μας βοηθά να κρίνουμε και να καταλαβαίνουμε τον χαρακτήρα των άλλων- φαίνεται να τίθεται εκτός λειτουργίας, πράγμα που μπορεί να εξηγήσει γιατί χάνουμε την αίσθηση της κρίσης όταν είμαστε ερωτευμένοι.\nΠώς ερωτεύονται οι γυναίκες και πώς οι άνδρες\nΈνα πεδίο που έχει ερευνηθεί λίγο είναι ο διαφορετικός τρόπος με τον οποίο ερωτεύονται τα δύο φύλα και πώς αντικατοπτρίζεται αυτό στον εγκέφαλό τους. Σύμφωνα με λίγες έρευνες που έχουν γίνει, ο γυναικείος εγκέφαλος δείχνει μεγαλύτερη δραστηριότητα σε περιοχές που σχετίζονται με την προσοχή, το συναίσθημα και τη μνήμη, ενώ ο ανδρικός σε περιοχές που έχουν να κάνουν με τα οπτικά ερεθίσματα. Αυτό εξηγείται, καθώς οι άνδρες είναι «προγραμματισμένοι» από τη φύση για να ψάχνουν στοιχεία στις γυναίκες που θα τις βοηθήσουν να κάνουν παιδιά, όπως είναι η καλή τους υγεία και η νεαρή ηλικία, ενώ οι γυναίκες από την άλλη πλευρά χρειάζεται να αναζητήσουν τους άνδρες που θα έχουν καλή οικονομική κατάσταση, ώστε να μπορέσουν να μεγαλώσουν καλά και με ασφάλεια τα παιδιά τους. Αυτό το επιβεβαιώνουν και οι έρευνες των ψυχολόγων, που δείχνουν ότι οι άνδρες ψάχνουν σε μία σχέση περισσότερο την εμφάνιση, ενώ οι γυναίκες το κοινωνικό και οικονομικό στάτους.\n~ Βιβλιογραφία: A. DE BOER, E. M. VAN BUEL AND G. J. TER HORST, «LOVE IS MORE THAN JUST A KISS: A NEUROBIOLOGICAL PERSPECTIVE ON LOVE AND AFFECTION», Neuroscience 201 (2012) 114–124\nΊρβιν Γιάλομ: «Ο έρωτας δεν διαρκεί, μπορούμε να τον μετατρέψουμε σε “αξιοπρεπή” αγάπη»


Θεσμοί επιβολής της λαϊκής θέλησης ενάντια στο τοπικό κράτος η μόνη νικηφόρα προοπτική - TheNewspaper.gr\n-179 min. ago-Για τον υπουργό Εσωτερικών αν ένας πρόσφυγας επισκέπτεται την πατρίδα του πρέπει να απελαύνεται αμέσως\n-163 min. ago-Ανοικτοί για το κοινό 28 φάροι της χώρας\n-159 min. ago-Βομβαρδισμός τουρκικών στόχων από τον στρατάρχη Χάφταρ\n-125 min. ago-Σύλληψη δύο αλλοδαπών για ναρκωτικά στη Θάσο\n-99 min. ago-11 άμαχοι νεκροί σε βομβαρδισμούς στην Ιντλίμπ\n-86 min. ago-77χρονος πνίγηκε στην παραλία του Άι Λαγούδη\n-60 min. ago-Ο Μπόρις Τζόνσον θα πει στους ηγέτες της Γαλλίας και της Γερμανίας ότι η Βουλή δεν μπορεί να σταματήσει το Brexit\n-46 min. ago-Νέα παράταση από τις ΗΠΑ στη Huawei για προμήθεια από αμερικανικές εταιρείες\n-41 min. ago-Η επιδημία ιλαράς έχει προκαλέσει 2.700 θανάτους μέσα σε επτά μήνες\n-29 min. ago-Πυρκαγιά σε αυτοκίνητο στο δήμο Αχαρνών\nΘεσμοί επιβολής της λαϊκής θέλησης ενάντια στο τοπικό κράτος η μόνη νικηφόρα προοπτική\nΤρεις εκλογικές μάχες θα διεξαχθούν σε συμπυκνωμένο πολιτικό χρόνο. Δεν πιστεύουμε ότι είναι απλά μία χρονική σύμπτωση. Πρόκειται για μία ύστατη προσπάθεια των δυνάμεων του εγχώριου και διεθνούς κεφαλαίου να γίνει «ιδιοκτησία» του ελληνικού λαού η στρατηγική των μνημονίων. Επιδιώκεται δηλαδή μία ευρεία συναίνεση κοινωνικών και πολιτικών δυνάμεων στο λεγόμενο «μεταμνημονιακό πλαίσιο», δηλαδή την βάρβαρη ανασυγκρότηση του ελληνικού καπιταλισμού για τις επόμενες δεκαετίες.\nΣε τι συγκεκριμένα απαιτείται συναίνεση; Πρώτον, στην επίτευξη των δημοσιονομικών στόχων για την επόμενη πενταετία τουλάχιστον (πλεόνασμα 3,5%). Δεύτερον στην ανάταση της καπιταλιστικής κερδοφορίας με την εμπέδωση της βαθιάς εκμετάλλευσης των εργαζομένων. Και τρίτον στην αναβάθμιση του ελληνικού καπιταλισμού ως μέλος του δυτικού ιμπεριαλιστικού μπλοκ στα Βαλκάνια και την Ανατολική Μεσόγειο.\nΈχει σχέση η τοπική διοίκηση με τους παραπάνω στόχους; Ο “Κλεισθένης” μετατρέπει τις πρώην “αυτοδιοικητικές” δομές σε κομμάτι ενός πολυπλόκαμου μπλοκ εξουσίας που συναποτελείται από διάφορα θεσμικά και εξωθεσμικά κέντρα αποφάσεων. Στις τοπικές αρχές περνάνε σταδιακά αρμοδιότητες του κεντρικού κράτους. Από την φορολόγηση των πολιτών, την εκπαίδευση, την καταστολή, τις ιδιωτικοποιήσεις μέχρι και διαμόρφωση νομοθετικών πλαισίων για την “ενθάρρυνση” των επενδύσεων. Δεν πρόκειται για αυτοδιοίκηση αλλά για τοπικό κράτος. Οι ισοσκελισμένοι προϋπολογισμοί –δηλαδή προϋπολογισμοί λιτότητας- αποτελούν θεσμικά κατοχυρωμένο στόχο.\nΗ μείωση των ΚΑΠ και του προγράμματος δημοσίων επενδύσεων έως και 60%, η φοροαφαίμαξη των δημοτών, η μετατροπή των δημοσίων υπηρεσιών σε επιχειρήσεις και τα προγράμματα ΕΣΠΑ διαμορφώνουν τους δήμους και τις περιφέρειες σε επιχειρηματικές δομές. Το παράδειγμα του Μπέου δεν αποτελεί αντιδημοκρατική εκτροπή των παραπάνω αλλά τον καλύτερο εκφραστή του, όντας και ο ίδιος γέννημα θρέμμα της επιχειρηματικής διαπλοκής. Γι αυτό και η παράταξή του έχει ουσιαστικά την στήριξη όλων των κομμάτων εξουσίας ενώ θεσμικά στηρίζεται και από την κυβέρνηση.\nΜπορεί εντός αυτού του πλαισίου να υπάρξει δημοκρατική διέξοδος; Η προσπάθεια αναδιατύπωσης του σχεδίου του ΣΥΡΙΖΑ του 2015, ως πρόταση φιλολαϊκής διαχείρισης του Κλεισθένη σήμερα, από δυνάμεις που βοήθησαν στην πολιτική του αναρρίχηση, όχι μόνο είναι καταδικασμένη να ηττηθεί αλλά θα καταγραφεί και ως ρεύμα συναίνεσης στο μνημόνιο διαρκείας. Τα παραδείγματα μιας «αριστερής» διαχείρισης σε Χαλκιδική, Νέα Φιλαδέλφεια, Πάτρα κτλ όχι μόνο υποβάθμισαν την λαϊκή απαιτητικότητα αλλά εφαρμόζουν απαράλλακτες τις ελαστικές σχέσεις εργασίας, τα ΣΔΙΤ σε έργα, την καταστροφή του περιβάλλοντος. ΕΕ, ΔΝΤ και κεφάλαιο δεν ενδιαφέρονται για την ιδεολογική τοποθέτηση του κάθε διαχειριστή, αλλά για το αν εφαρμόζει αποτελεσματικά, δηλαδή με την ευρύτερη κοινωνική συναίνεση, τους κύριους άξονες των μεταμνημονιακών στόχων.\nΗ μόνη πραγματική ουσιαστική αντιπολίτευση στο σχέδιο του Μπέου έγινε από την εισβολή του αγωνιζόμενου λαού στο δημοτικό συμβούλιο που έσπασε στην πράξη τις αντιδημοκρατικές μεθοδεύσεις της δημοτικής αρχής και έθεσε με όρους μαζικού λαϊκού εκβιασμού τις διεκδικήσεις του κινήματος ενάντια στην ιδιωτικοποίηση του νερού και την κατασκευή εργοστασίου παραγωγής RDF. Οι δημοτικοί σύμβουλοι της αντιπολίτευσης προτίμησαν να διαφυλάξουν το κύρος τους μέσα από «αντιφασιστικά μέτωπα» που ξέπλυναν τις παρατάξεις του ΠΑΣΟΚ (“Επιλογή ευθύνης”) και του ΣΥΡΙΖΑ (“Μαζί για το Βόλο”) που συναινούν στις ιδιωτικοποιήσεις και την κατασκευή εργοστασίου.\nΕκτιμούμε ότι στο κίνημα της πόλης του Βόλου υπάρχει πολιτικό κενό. Ως ΑΝΤΑΡΣΥΑ ξεκινήσαμε το τελευταίο διάστημα σε συνεργασία με άλλες δυνάμεις (ΕΕΚ) και ανένταχτους αγωνιστές του κινήματος, την προσπάθεια συγκρότησης ενός μαχητικού, αντιδιαχειριστικού σχήματος στην πόλη, ισότιμα και δημοκρατικά. Συμμετείχαμε και στον διάλογο και με άλλες δυνάμεις της αριστεράς (Ξεκίνημα κ.α). Η επιμονή όμως σε μία εκλογική συγκόλληση με διαχειριστικό πλαίσιο για την εξασφάλιση εκλόγιμης θέσης (“Μέτωπο ενεργών πολιτών”) είναι ενάντια στην αναγκαιότητα ενός αντιπαραδείγματος σε σχέση με τις προηγούμενες αποτυχημένες προσπάθειες συγκόλλησης ετερογενών πολιτικών υποκειμένων (“Δρόμοι συνεργασίας,ανατροπής και αλληλεγγύης”) .\nΑπό την πλευρά μας θεωρούμε ότι η επιχειρηματική λειτουργία του δήμου και η διαχείριση των ΕΣΠΑ δεν είναι ταξικά ουδέτερη. Φέρνουν μαζί το αντεργατικό οπλοστάσιο, συμβάλλουν μέχρι και στον θάνατο εργατών (πχ γήπεδο Ν. Φιλαδέλφεια). Πολλοί μας λένε ότι και τα ΕΣΠΑ είναι λεφτά από τον λαό. Εμείς απαντάμε ότι είναι κλεμμένα λεφτά από τον λαό που επενδύονται εις βάρος της εργαζόμενης πλειοψηφίας. Η ανυπόταχτη στάση μας απέναντι στον εργασιακό μεσαίωνα είναι ασύμβατη με την συναίνεση σε προγράμματα ανακύκλωσης της ανεργίας. Καμία πολιτική δύναμη δεν έχει το δικαίωμα με άλλοθι την αγωνία των ανέργων να πουλάει ως φιλανθρωπία τις μνημονιακές δεσμεύσεις.\nΤο πρόγραμμα της κίνησης επιδιώκουμε να έχει τον χαρακτήρα μιας χάρτας αναγκών και δικαιωμάτων για την εργαζόμενη πλειοψηφία και την νέα γενιά, σε εκπαίδευση, εργασία, ελευθερίες και περιβάλλον. Δεν απευθύνεται στους πολίτες ως ψηφοφόρους αλλά ως αγωνιζόμενα υποκείμενα. Δεν ζητάμε την στήριξη των κινημάτων αλλά συμβάλλουμε στην αναβάθμισή τους ως αντιθεσμούς επιβολής της λαϊκής θέλησης απέναντι στους θεσμούς του τοπικού κράτους. Δεν τρέφουμε αυταπάτες για «αντινεοφιλελεύθερους» δήμους-νησίδες σε ένα βάρβαρο περιβάλλον αλλά με εργατικούς- λαϊκούς αγώνες αναδεικνύουμε τα τοπικά ζητήματα ως ζητήματα όλης της κοινωνίας.\nΜέσω της απλής αναλογικής η κυβέρνηση προσπαθεί να εξασφαλίσει μεγαλύτερη συναίνεση από αυτή που εξασφάλιζαν οι πλειοψηφίες-τέρατα του “Καλλικράτη”, με πλειοψηφίες συνεργασίας με «προοδευτικό» μανδύα. Από πλευράς μας αρνούμαστε την συμμετοχή μας σε τέτοια σχήματα διαχείρισης. Η αυτοδυναμία του Μπεου μπορεί να σπάσει μόνο με την υπονόμευση από το κίνημα της δυνατότητας του τοπικού κράτους να διοικεί. Σε αυτό συμβάλλουμε και όπου έχουμε καταφέρει να εκλέξουμε σύμβουλο και όχι σε αλισβερίσια υποτιθέμενης φιλολαϊκής διαπραγμάτευσης.\nΜόνο πάνω σε αυτή την κατεύθυνση μπορεί να οικοδομηθεί μία πραγματική ενότητα των αγωνιζόμενων πολιτών του Βόλου. Η εμπειρία από την παρέμβαση ενάντια στον “Καλλικράτη” τα τελευταία δέκα χρόνια ανέδειξε με ενιαίο τρόπο σε όλη την Ελλάδα την καταγραφή ενός διακριτού μαζικού πολιτικού ρεύματος που με αντικαπιταλιστική στόχευση κατάφερε να παρέμβει μαχητικά απέναντι στις αναδιαρθρώσεις του τοπικού κράτους. Το ίδιο έγινε και στην Θεσσαλία με την συμβολή της Αριστερής Παρέμβασης. Θα επιδιώξουμε στον δήμο Βόλου να δημιουργηθεί ένα τέτοιο νικηφόρο παράδειγμα.\nΗ πόλη του Βόλου το επόμενο διάστημα θα αποτελέσει θέατρο σκληρών αγώνων. Για μας η πλευρά της εργαζόμενης πλειοψηφίας μπορεί και πρέπει να ορίζει πως θέλει να ζει και να εργάζεται. Ενάντια στις επιταγές της καπιταλιστικής ανάπτυξης που εμπορευματοποιεί την παιδεία, την υγεία, τις υποδομές και καταστρέφει το περιβάλλον. Η πρωτοβουλία για την δημιουργία ενός αντικαπιταλιστικού αντιδιαχειριστικού σχήματος, μετά από δύο μαζικές συνελεύσεις, θα συνεδριάσει ξανά στις 26 Γενάρη στις 19:00 στην Λέσχη Εργαζομένων και Νεολαίας για την οριστικοποίηση της διακήρυξης και του προγράμματος. Καλούμε όλον το αγωνιζόμενο κόσμο να πλαισιώσει αυτή την προσπάθεια.\nΣτέφανος Μολόχας, Στάθης Ντούρος\nΜέλη του ΝΑΡ για την Κομμουνιστική Απελευθέρωση\nοργάνωση που συμμετέχει στην ΑΝΤΑΡΣΥΑ\nΑνακοίνωση του ΕΠΑΜ για την 8η Ελληνογερμανική Συνέλευση\nΔημήτρης Κουτσός: «Να δώσουμε φωνή στους κατοίκους των δημοτικών ενοτήτων»\nΓια τον υπουργό Εσωτερικών αν ένας πρόσφυγας επισκέπτεται την πατρίδα του πρέπει να απελαύνεται αμέσως